text: மேம்பாலம் என்றாலே அரசியல் மற்றும் சினிமா சுவரொட்டிகளை ஒட்டி, பாலம் இருக்கிறதா, இல்லையா என்பதையே அறிய முடியாத அளவுக்கு பாலத்தின் சுவர்களை வீணாக்கி, அழுக்காக்கி மறைத்து விடுவார்கள். திருச்சி பாலக்கரை பாலமும் இதில் விதிவிலக்கல்ல. நேற்றுவரை பொலிவிழந்து முகம் சுளிக்கும் வகையில் இருந்த இந்த பாலம், இன்று பளபள ஓவியங்களால் அந்த வழி கடப்பவர்களை ஒரு சில நிமிடங்கள் நின்று பார்க்க வைக்கிறது. இந்த சாதனைக்கு சொந்தக்காரர்கள், திருச்சி பிஷப் பள்ளி மாணவர்கள். பாலத்தை தூய்மைப்படுத்தி அதில் பெயிண்ட் அடித்து வண்ண மயமான ஓவியங்களை வரைந்து அசத்தியிருக்கிறார்கள் இவர்கள். தங்களுடைய ஓவிய ஆசிரியர், துரையின் வழிகாட்டுதலில் மாநகராட்சியிடம் அனுமதி பெற்று பாலக்கரை மேம்பாலம் பக்கவாட்டு சுவரில் பல்வேறு விழிப்புணர்வு வாசகங்களுடன் இவர்கள் வரைந்த ஓவியங்கள் பலரது பாராட்டுக்களையும் பெற்றுள்ளது. குழந்தை தொழிலாளர் ஒழிப்பு, மரம் வளர்ப்போம், புவி வெப்ப மயமாதல், பிளாஸ்டிக்கை தவிர்ப்போம், சாலை விபத்தை தவிர்ப்போம், புகை பிடிக்காதீா், மது அருந்தாதீர், இயற்கை காப்போம் போன்ற பல்வேறு தலைப்புகளில் மாணவர்கள் ஓவியமாக தீட்டியுள்ளார்கள். “ இந்த வாய்ப்பு எங்களுக்குள் சமூக அக்கறை ஏற்படுத்தியிருக்கிறது மக்களுக்கு நல்ல கருத்துக்களை சொல்லும் வகையில் எங்கள் ஓவியம் இருப்பதால் பொதுமக்கள் மற்றும் சமூக ஆா்வலர்கள் பாராட்டிச் செல்வது உத்வேகத்தையும், மகிழ்ச்சியையும் அளிக்கிறது ” என்று மாணவர்கள் தெரிவித்தனர். பிரதமரின் தூய்மை இந்தியா திட்டத்திற்கு நிஜத்தில் உயிர்கொடுக்க ஆரம்பித்துள்ள மாணவர்களின் இந்த முயற்சி பாராட்டத்தக்கது! கலக்குங்க பாய்ஸ்..... - ஹ.ச. ஷஃபியுல்லா (மாணவப் பத்திரிகையாளர்)


கொரோனா வைரஸால் பாதிக்கப்பட்டுள்ளதாக வெளியான செய்திகளை நம்பவேண்டாம் - நலமுடன் இருப்பதாக பிரபல ஹாலிவுட் நடிகர் Jackie Chan தகவல் Mar 1 2020 12:57PM எழுத்தின் அளவு: அ + அ - அ கொரோனா வைரஸால் பாதிக்கப்பட்டு, தனிமைப்படுத்தப் பட்டுள்ளதாக வந்த செய்திகள் வதந்தி என ஹாலிவுட் நடிகர் Jackie Chan தெரிவித்துள்ளார். 65 வயதான புகழ்பெற்ற ஹாலிவுட் நடிகர் Jackie Chan, கொரோனா வைரஸ் தாக்கம் காரணமாக, சிகிச்சை அளிக்கப்பட்டு வருவதாக செய்திகள் வெளியாகின. இதனை அறிந்து வருத்தமடைந்த அவரது ரசிகர்கள், சமூக வலைதளங்கள் வாயிலாக அவரது உடல் நிலை குறித்து கேட்டறிந்தனர். இதுதொடர்பாக Jackie Chan அறிக்கை ஒன்றை வெளியிட்டுள்ளார். அதில், தான் நலமுடன் இருப்பதாக குறிப்பிட்டுள்ளார். மேலும், உடல்நலம் பாதிக்கப்பட்டு செய்தியறிந்து, தனக்கு ஆறுதல் தெரிவித்த ரசிகர்கள் அனைவருக்கும் மனமார்ந்த நன்றியைத் தெரிவித்துக் கொள்வதாகவும் கூறியுள்ளார்.


e1f Published : 05 Apr 2020 06:53 PM Last Updated : 05 Apr 2020 06:53 PM கேள்விகள் கேட்க எதிர்ப்பு தெரிவிக்க இது நேரமல்ல என்று வரலட்சுமி வெளியிட்டுள்ள ட்விட்டர் வீடியோவில் தெரிவித்துள்ளார் இந்தியாவில் கரோனா வைரஸ் தொற்றின் தீவிரம் நாளுக்கு நாள் அதிகரித்து வருகிறது. இதனைக் கட்டுப்படுத்த 21 நாட்கள் ஊரடங்கை அமல்படுத்தியுள்ளார் பிரதமர் மோடி. இதனிடையே பிரதமர் மோடி ஏப்ரல் 3-ம் தேதி காலை 9 மணியளவில் நாட்டு மக்களுக்கு வீடியோ பதிவு மூலம் உரையாற்றினார். அப்போது, ஏப்ரல் 5-ம் தேதி இரவு 9 மணிக்கு விளக்குகள் அனைத்தையும் 9 நிமிடங்கள் அணைத்துவிட்டு விளக்கு, மெழுகுவர்த்தி, டார்ச்லைட் அல்லது செல்போன் லைட் ஏதாவது ஒன்றை ஒளிர விடவேண்டும் என்று வேண்டுகோள் விடுத்தார். பிரதமர் மோடியின் இந்த வேண்டுகோளுக்கு பல்வேறு திரையுலக பிரபலங்கள் ஆதரவு தெரிவித்து வருகிறார்கள். தற்போது நடிகை வரலட்சுமியும் ஆதரவு தெரிவித்து ட்விட்டர் வீடியோ ஒன்றை வெளியிட்டுள்ளார். அதில் அவர் கூறியிருப்பதாவது: "அனைவருக்கும் வணக்கம், ஒரு பிரச்சினையைக் கண்டுபிடிப்பது அனைவருக்குமே எளிது. அதற்கான தீர்வை கண்டுபிடிப்பது தான் கஷ்டம். இந்தியா மாதிரியான நாட்டில் 134 கோடி மக்களைப் பாதுகாக்க ஒரே ஒருவர் தான் இருக்கிறார். அவர் நமது பிரதமர் மோடி ஜி தான். கேள்விகள் கேட்கலாம், எதிர்ப்பு தெரிவிக்கலாம். ஆனால் இப்போது அதற்கான நேரமல்ல. அதற்கான நேரம் வரும். இந்த தருணத்தில் அனைவரும் ஒன்றாக இணைவோம். ஏனென்றால், அனைவருமே ஒன்றிணைந்து தான் கரோனா வைரஸுக்கு எதிராக சண்டையிட முடியும். அது போல் இது வந்து ஜாதி, மதம் எல்லாம் பார்த்து இந்த கரோனா வைரஸ் வராது. எல்லாருக்குமே இந்த வைரஸ் தொற்று வரலாம். ஆகையால் அனைவரும் ஒன்றிணைந்து இரவு 9 மணிக்கு 9 நிமிடங்கள் விளக்கை அணைத்துவிட்டு ஒளியேற்றுங்கள். இது ஒட்டுமொத்த இந்தியாவே ஒன்றிணைந்திருக்கிறோம் என்பதற்காக மட்டுமே. அதே போல், எதிர்ப்பு தெரிவிப்பதற்கும் கேள்வி கேட்பதற்கும் நேரம் வரும். ஆனால், இது அந்த நேரமல்ல. இந்த தருணத்தில் பிரதமருடன் கைகோர்ப்போம். நான் அவருடன் கைகோர்த்துள்ளேன். நீங்கள் எடுக்கும் முயற்சிகள் அனைத்துக்கும் நன்றி சார். உங்களுடைய பணி மிகவும் கடுமையானது என்று தெரியும், நான் இன்று இரவு 9 மணியளவில் எனது கையில் விளக்குடன் பால்கனியில் நிற்பேன். நீங்களும் இருப்பீர்கள் என்று நம்புகிறேன்" இவ்வாறு வரலட்சுமி தெரிவித்துள்ளார் I stand with our prime minister @narendramodi #9pm9minutes @PMOIndia let's be united to show the world that #IndiaFightsCorona together..im lighting a lamp to spread positivity,love n a silent prayer in this time of need..you can pick your own reason..lets stand united..JaiHind pic.twitter.com/o9uffvzkHO— அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


source: CulturaX

text: மௌனத்தின் மனசாட்சி -1 - eRead Club by Ajudhya Kanthan Stories February 8, 2021, 3:40 pm 949 Views 9 Votes 2 Comments சென்னை 'தி' நகரில் உள்ள அந்த மிகப் பெரிய பங்களாவின் முதல் மாடியில், உள்ள அறையில் இருந்து ஒரு உருவம், மெல்ல அங்குமிங்கும் பார்த்தபடி வெளியே வந்தது. வெளியே உள்ள நீண்ட ஹாலில், இரவில் மட்டும் எரியும் மிகக் குறைந்த விளக்கொளியில், பதுங்கிப் பதுங்கி நடந்த உருவம், மாடிப்படிகளில் தனது காலில் இருந்த கேன்வாஸ் ஷூவின் உதவியால் சப்தமில்லாமல் இறங்கி, வீட்டின் மிகப்பெரிய ஹாலை கடந்து, வாசற்கதவை நோக்கி சென்றது. கதவின் லாக் திறக்கும் சத்தம் கூட கேட்காமல், மெல்ல அழுத்திப் பிடித்து கதவை, ஒரு ஆள் மட்டும் வெளியே செல்லும் அளவு திறந்து, காலை வெளியே எடுத்து வைக்க போகும் போது, ஹாலின் விளக்கொளி பளீரென்று எரிய, திடுக்கிட்டுத் திரும்பினான் அவன். ஹாலில் உள்ள சோபாவில் ட்ராக் சூட்டில் கால் மேல் கால் போட்டு கம்பீரமாக அமர்ந்து இருந்த கோமா தாத்தா, "என்னடா பேராண்டி என்ன விட்டுட்டு நீ மட்டும் போகலாம்னு பார்க்கிறாயா...? யார்கிட்ட..?" அமர்த்தலாக கூறி, தனது கம்பீரமான வெள்ளை மீசையை உருவியபடி உட்கார்ந்து இருந்தார். வாசலில் நின்றவன் தலையில் கை வைத்தபடி உள்ளே திரும்பினான். "தாத்தா திஸ் இஸ் டூ மச். அப்பாவுக்கும், பாட்டிக்கும் தெரிஞ்சதுனா அவ்வளவுதான்.." "தெரியாம பாத்துக்கலாம்..." "அதைவிட அண்ணாவுக்கு தெரிஞ்சதுனா, என்னை எல்லாரும் தொலைச்சு கட்டிடுவாங்க.." "உன்னை தொலைக்காமல் நான் பாத்துக்குறேன்..." "ஐயோ தாத்தா..." கோபத்துடன் பல்லைக் கடித்தவன், நீங்க தோட்டத்திலேயே வாக்கிங் போங்க. நான் ஜாகிங் போகப்போறேன்..." "அதையேதான் நானும் சொல்றேன். நம்ம ரெண்டு பேரும் கடற்கரைக்கு போவோம். நான் வாக்கிங் போறேன். நீ ஜாகிங் போ. இந்த ரோட்ல எவளை பார்க்க முடியும். அதே கடற்கரையில் விதவிதமா பார்க்கலாம்.....!" தலையில் அடித்துக் கொண்டவன், "சரி வாங்க.." அவரையும் அழைத்துக்கொண்டு வெளியில் சென்றான். "இங்கே நில்லுங்க. நான் கார் எடுத்துட்டு வரேன்..." அவரிடம் சொல்லிவிட்டு செட்டிலிருந்து காரை எடுத்துக்கொண்டு வந்து அருகில் நிறுத்தினான். தாத்தா ஏறியதும் கார் விருட்டன்று கிளம்பியது. கேட் அருகில் சென்றதும் செக்யூரிட்டியை அழைத்து, "வாச கதவு திறந்திருக்கு, பத்திரம்.." சொல்லிவிட்டே வெளியே சென்றான். ஆளரவமற்ற சாலையில் கார் அவன் கைகளில் பறந்தது. ஒரு சீட்டில் சாய்ந்து உட்கார்ந்து கொண்டு அவனது டிரைவிங்கை ரசித்த தாத்தாவிடம், ஒரு வார்த்தை கூட பேசாமல் கோபத்துடன் காரை விரட்டினான். கடற்கரைக்கு சென்றதும் ஓரிடத்தில் காரை பார்க் செய்துவிட்டு இறங்கியவன் தாத்தாவிடம், ஒரு குறிப்பிட்ட தூரத்தை காட்டி, "இந்த ஏரியால மட்டும் நடந்தா போதும். நான் ஜாகிங் ஓடிட்டு வந்துடறேன்..." சொன்னவன், ஓட ஆரம்பித்தான். ஆறடிக்கு மேல் உயரம், வெயிலில் அலைந்து திரிந்ததால் சற்றே மங்கிப்போன வெள்ளை நிறம், முறையான பயிற்சியாலும், அளவான சாப்பாட்டிலும், துளிகூட எக்ஸ்ட்ரா சதை இல்லாத, கட்டுக்கோப்பான தேகம். தீர்க்கமான முகமும், எதிராளியை ஊடுருவும் கண்களும், உதட்டுக்கு மேல் அடர்த்தியான கச்சிதமான மீசையும், நிகோடின் கரை படியாத உதடுகளும், ஓவல் வடிவ முக வாயும், அதை ஒட்டிய கன்ன குழிகளும், ஒரு கம்பீரமான ஆண் மகனை பறைசாற்ற, அவனது ஒட்டிய கிராப்பும், நிமிர்ந்த நன்னடையும், பேசும் தோரணையுமே அவனது வேலையை தெரியப்படுத்த, கடற்கரைச் சாலையில் வேகமாக ஜாகிங் ஓடிக் கொண்டிருந்தான். போட்டிருந்த டீஷர்ட் வேர்வையில் குளிக்க, முகத்திலும் கைகளிலும் வேர்வை மினுமினுக்க, ஜாகிங் முடித்து காருக்கு அருகில் வந்தவன், காரிலிருந்து டர்க்கி டவலை எடுத்து முகம் கைகளை கையைத் துடைத்துக் கொண்டான். சூரிய பகவான் தன்னுடைய இருப்பிடத்தை விட்டு வெளியே வந்து, செந்நிறமான கதிர்களை பூமியின் மேல் பாய்ச்ச, அந்தக் கடற்கரையும் அதில் நடமாடும் மக்களும், அந்த வெளிச்சத்தில் தெரிய ஆரம்பித்தது. அவனை தெரிந்த பலரும், விஷ் செய்த வண்ணம் கடக்க, ஒருவன் வந்ததும், இருவரும் கைகுலுக்கி கொண்டனர். சற்று நேரம் அவர்கள் இருவரும் அங்கு நின்று பேசிக் கொண்டிருப்பதை அவர்களை நெருங்காமலே, அந்தக் கடற்கரையில் இருந்த மக்கள் வேடிக்கை பார்த்து விட்டு நகழ, தாத்தா புதியவனை பார்த்துவிட்டு தங்களது காருக்கு அருகில் வந்தார். அவருடனும் ஓரிரண்டு வார்த்தைகள் பேசிவிட்டு அந்த புதியவன் நகர்ந்து விட்டான். காருக்குள் ஏறியவன் தாத்தாவிடம், "வீட்டுக்கு வர்ற மாதிரி ஐடியா இல்லையா...? பாட்டி கிட்ட சொல்லிடவா...?" என்று கேட்டதும் அடித்து பிடித்து காருக்குள் ஏறி அவர் உட்கார்ந்ததும், காரை விருட்டென்று கிளம்பி சென்றான் இளையவன். சென்னை மாநகரத்து போக்குவரத்தில் லாவகமாக நீந்தி, பங்களாவின் போர்ட்டிகோவில் கொண்டு வந்து காரை நிறுத்தியவன், தாத்தா இறங்கும் முன்னரே இறங்கி, விசிலடித்துக் கொண்டே உள்ளே சென்றான். ஹாலில் உட்கார்ந்து பேப்பர் படித்துக் கொண்டிருந்த, பாட்டியிடம் ஒரு சில வார்த்தைகள் முணுமுணுத்துவிட்டு, படிகளில் துள்ளிக்குதித்து ஏறி மாடியில் உள்ள தனது அறைக்கு சென்றான். மெல்ல இறங்கி தோட்டத்தை ஒரு பார்வையிட்டு, தனது வாக்கிங் ஸ்டிக்கின் உதவியால் படியேறி வீட்டுக்குள் சென்றவர் ஹாலில் மனைவி இருப்பதைப் பார்த்து, சற்றே துணுக்குற்றாலும் காட்டிக் கொள்ளாது, தனது கம்பீரக் குரலில், "ஹாய் பொண்டாட்டி குட் மார்னிங். என்ன இப்பதான் எந்திரிச்சிங்களா எல்லாரும்...?" கேட்டுக் கொண்டே அங்கு இருந்த இன்னொரு சோபாவில் உட்கார்ந்தார். "இந்நேரம் எங்க போய்ட்டு வர்றீங்க..?" "பாத்தா தெரியலை, வாக்கிங். காலைல எழுந்ததும் வாக்கிங் போகணும், வயசாயிடுச்சுனா இதெல்லாம் கூட உனக்கு மறந்துருமா.. உன் கிட்ட டாக்டர் சொல்லலையா...?" அனு உள்ளே இருந்து வருவதை பார்த்துக்கொண்டே, வேண்டுமென்றே மனைவியையை வாரினார். "என்ன மாமா வாக்கிங் போயிட்டு வந்தாச்சா.. குட், நீங்க மட்டும்தான் இந்த வீட்டுல நான் சொல்றதை பாலோ பண்றீங்க.." என்றதும் மனைவியின் முகத்தை பார்த்து விட்டு சிரித்தார். "என்ன சிரிப்பு வேண்டி கிடக்கு உங்களுக்கு...?" பாட்டி அவரை முறைத்தாள். "இல்ல, டாக்டர் கிட்ட நல்ல பெயர் எடுக்கணும்னு இந்த வீட்ல யாருக்காவது தோணுதா..? அதுல கூட நான் தான் பர்ஸ்ட்.." "எல்லாரும் உங்களை மாதிரி இருக்க முடியுமா..?" சொன்ன கௌரி முகத்தை தோள்பட்டையில் இடிக்க... "ஹா ஹா ஹா..." தனது வழக்கமான அதிரடி சிரிப்பால் ஹாலை அதிரவைத்தவர், "பார்த்துடி.. தோள்பட்டை ஒடிஞ்சு கை தூக்க முடியாமல் போயிட போகுது.. என்னதான் நம்ம வீட்டிலேயே டாக்டர் இருந்தாலும், வலி நீதான தாங்கிக்கணும்...." என்றார் மனைவியிடம் கரிசனத்துடன். அதற்குள் டிரேயில் காபியை எடுத்துக்கொண்டு வந்த அனு, இருவருக்கும் காபியை கொடுத்தாள். "புவனா எங்கம்மா...?" என்று கேட்ட மாமியாரிடம் "அண்ணி பூஜை பண்றாங்கன்னு நினைக்கிறேன் அத்தை.." கூறிவிட்டு உள்ளே சென்று விட, சரியாக பூஜை அறையில் மணிச் சத்தம் கேட்டது. சற்று நேரத்தில் கையில் ட்ரேயுடன் அங்கே வந்த புவனா "குட் மார்னிங்ப்பா, மார்னிங்மா.." என்று கூறிவிட்டு மாடி ஏறினாள். முதல் மாடியில் உள்ள பயிற்சிக் கூடத்தில் பயிற்சியில் இருக்கும் பிரபாகருக்கு காலை நேர காபி, தன் கையாலேயே எடுத்து செல்வது வழக்கம். உள்ளே அவள் நுழைந்ததும், அப்போதுதான் ட்ரெட்மில்லில் ஓடி முடித்து விட்டு, வேர்வையை துடைத்துக் கொண்டிருந்தவர் அவளை கண்டதும் "குட் மார்னிங் புவன்.. எல்லோரும் எந்திரிச்சாச்சா..?" என்று வழக்கமாக தான் கேட்கும் கேள்வியை கேட்டான். "அதெல்லாம் ஆச்சு. காப்பி குடிச்சாச்சு.. ஏதோ பஞ்சாயத்து ஓடிட்டு இருக்கு, நான் வந்துட்டேன்.." "உங்க அப்பா இருக்கிற இடத்தில பஞ்சாயத்துக்கு என்ன குறைச்சலா..?" "என்னது? எதுனாலும் எங்க மாமா மாதிரி உண்டான்னு சொன்னவரு, இன்னைக்கு என்ன புதுசா? எங்க அப்பாவை குறை சொல்கிறீங்க..?" சிறிது கோபத்துடன் கேட்டாள்.. காபி கப்பை அங்கிருந்த டீபாயில் வைத்தவன், மனைவியின் கையை பிடித்து தனது அருகில் இழுத்தான். "இதுக்குதான்டி, நீ கோபப்படுவதை பாக்குறதுக்கு தான் அப்படி சொன்னேன். என் மாமனார் மாதிரி யாரடி உண்டு உலகத்துல? வேணும்னா பாரு. கலகத்துக்கு காரணமே அவராதான் இருப்பார். ஆனா பஞ்சாயத்தும் பண்ணுவார். சும்மா உன்னை சீண்டினால் நீ கோபப்படுவே. உன்னை சமாதானப்படுத்துற சாக்குல, கொஞ்சதான்..." என்றவன் அவளை இழுத்து அணைத்தான். வெட்கத்துடன் அவனிடமிருந்து திமிறிக்கொண்டு, "என்ன இது? பொண்ணுங்களுக்கு கல்யாணமாகி மாப்பிள்ளை வந்தாச்சு. பசங்க வளர்ந்து பெரிய பிள்ளைங்க ஆயாச்சு. இந்த வருஷம் ராஜாவுக்கு பொண்ணு பாக்கணும். ராஜா வேற கல்யாணத்துக்கு பிடி கொடுக்கவே மாட்டேங்கிறான். இதெல்லாம் உங்களுக்கு கவலை இல்லை.. எப்ப பார்த்தாலும் இதே வேலையா போச்சு உங்களுக்கு..! வரிசையாய் குற்றச்சாட்டுகளை அடுக்கினாள். "ஏண்டி அதுக்கும் இதுக்கும் என்ன சம்பந்தம்..? உன் பையன் கல்யாணம் வேண்டாம்னா, யார் பின்னால் சுத்துறான்னு பாரு. பொண்ணு பாக்கணும்னா அதுக்கு தாத்தா, பாட்டி இருக்கங்க. மாமா இருக்கான். எனக்கு அதைப் பற்றியெல்லாம் கவலையே கிடையாது. என்னோட கவலையெல்லாம் என் கம்பெனி, அடுத்து நீ. உன்னை நல்லா கவனிச்சுக்கணும். என்ன...! கம்பெனி அரசு கவனிச்சுக்குவான் என்கிற நம்பிக்கை இருக்கு. ஆனா உன்னை கவனிக்க நான் மட்டும் தானே இருக்கேன். எந்த வயதானால் என்ன..? என் பொண்டாட்டி நான் கொஞ்சுறேன் எவன்டி கேட்கிறது....?" "அப்பாகூட சேர்ந்து, சேர்ந்து உங்களுக்கும் அடாவடி ஜாஸ்தி ஆகிடுச்சு. எதுக்கெடுத்தாலும் ஏதாவது சொல்லிகிட்டு, குளிச்சிட்டு சீக்கிரம் கீழே வாங்க. உங்களுக்காக எல்லாரும் சாப்பிடாம உட்கார்ந்திருப்பாங்க.." மறுமொழி கூறி விட்டு கிளம்ப போனவளை, இழுத்துப் பிடித்து கன்னத்தில் ஒரு முத்தம் வைத்தே, அவளை அனுப்பி வைத்தான். "கடவுளே கடவுளே, இவரை வச்சுக்கிட்டு எப்படித்தான் ரெண்டு மருமக கூட குப்பை கொட்ட போறேனோ..!" வாய் அப்படி சொன்னாலும், மனது என்னவோ கணவனின் மாறாத அன்பில் திளைத்திருந்தது. பிரபாகர் அலுவலகத்துக்கு கிளம்பி, சாப்பிட கீழே இறங்கி வரும் பொழுது வீட்டில் உள்ள பெரியவர்கள் அனைவரும் டைனிங் ஹாலுக்கு வந்திருந்தனர். "குட் மார்னிங் அத்தான்..." கூறிக்கொண்டே சிவராமன் வர, அவன் பின்னாலேயே அனுவும் கிளம்பி வந்தாள். "அண்ணி எனக்கு ஒரு டிபன் பாக்ஸில் போட்டு கொடுத்துடுங்க. நான் ஹாஸ்பிடல்ல போய் சாப்பிட்டுக்குறேன், டெலிவரிகேஸ்.. என்னை அவசரமா வர சொல்றாங்க.." என்றாள். கிச்சனில் நின்று கொண்டிருந்த பார்வதியிடம் சொன்னதும், அவர் ஒரு சிறிய டிபன் கேரியரில் எல்லாம் எடுத்து வைத்து தந்தார். அதைக் கொண்டு வந்து அவளிடம் கொடுத்ததும், தங்களது மருத்துவமனைக்கு கிளம்பினாள். அவளை தொடர்ந்து சிவராமனும் கிளம்பி விட்டார். அவருக்கு இன்று ஒரு முக்கியமான கேஸ் வேறு ஒரு மருத்துவ மனையில். சென்னையில் மிகப் பெரிய தொழில் அதிபரான கோமதி நாயகத்துக்கு இரட்டை பிறவிகளாக இரண்டு பெண்கள். ஒரு ஆண். மூத்த மகள் மதனாவை தனது நெருங்கிய நண்பரின் மகனான பிரபாகருக்கு விரும்பி திருமணம் செய்து வைத்தார். மதனா முதல் பிரசவத்தில் குழந்தையை பெற்று விட்டு இறந்து விட, அவளின் இரட்டையான புவனாவை மருமகனுக்கு திருமணம் செய்து கொடுத்து தங்களுடனே வைத்துக் கொண்டார். மகன் சிவராமனுக்கும் மாப்பிளையின் தங்கையை மணமுடித்ததால், அவர்களும் இவர்கள் கூடவே இருந்தனர். ஏராளமான தொழில்களும் சொந்தமான மருத்துவமனையும் உண்டு. மகனும் மருமகளும் டாக்டர். மருத்துவமனை நிர்வாகத்தை மகனும் மருமகளும் பார்க்க, மற்ற தொழில்களை மருமகனும் மூத்த பேரனும் நிர்வகித்து வந்தனர். மூத்த பேரன் அரசு மதனாவின் மகன். புவனாவுக்கு மூத்தது பெண் சுரபி. பின்னர் கிருஷ்ணா. மகனுக்கு மூத்தவள் ஆரபி. பின்னர் விஷ்ணு. ஆரபிக்கும், சுரபிக்கும் திருமணம் முடிந்து விட்டது. சுரபி இன்ஜினியரிங் முடித்து விட்டு தனது கணவருடன் சேர்ந்து பிசினஸ் பார்த்துக் கொள்கிறாள். ஆரபி அம்மாவைப் போலவே டாக்டர். அவளது கணவன் அரசுவின் நெருங்கிய நண்பன் சசிசேகரன். சென்னை சிட்டி கமிஷனர் ஆப் போலிஸ்.. காலைவேளை, எல்லோரும் சேர்ந்து சாப்பிடுவது வழக்கம் என்பதால், முடிந்தவரை சிறியவர்களும் அவர்களுடன் இணைந்து கொள்வர். "பிரபாகரா, தரகர் பொன்னுசாமி வந்திருந்தாரு. நிறைய ஜாதகம் கொடுத்தாரு, அதுல பொருந்துற மாதிரி உள்ளது கொஞ்சம் எடுத்து வச்சிருக்கேன். உனக்கு நேரம் இருந்தா அதை எல்லாம் பார்த்துட்டு, எதை பார்க்கலாம்னு சொல்லு..." "நீங்களும் அத்தையும் பார்த்து, யாரோடது பொருந்தும்னு சொல்லுங்க. அதுக்கப்புறமும் பேசி முடிவு பண்ணலாம். ஜாதகம் பார்க்கணுமா...?" "அதெல்லாம் அவரே பொருத்தம் பார்த்துதான் கொண்டு வந்திருக்கிறார். எதுக்கும் நம்ம ஜோசியரை வரச்சொல்லி நான் ஒரு தடவை பார்த்திடறேன். அப்படியே அரசு கிட்ட நீ சம்மதம் வாங்கினா பொண்ணு பார்க்கப் போகலாம்..." "எங்க உங்க பேரங்கிட்ட சம்மதம் வாங்கணுமே...? என்றவர் மனைவியிடம், "ஆமா உன் செல்லப்பிள்ளை இப்ப எங்க இருக்கான். ஒரு வாரம் ஆச்சு அவன் வீட்டை விட்டுப் போய். எங்க போயிருக்கான்னாவது உனக்கு ஏதாவது தெரியுமா..?" என்றான். "பிசினஸ் விஷயமா, ஜப்பான் போறேன்னு சொல்லிட்டுதான் ராஜா போயிருக்கான். எப்படியும் இன்னும் இரண்டு நாள்ல வந்துருவான்.....!" கணவனின் கோபம் அறிந்து சமாளித்தாள். "சரி, போனாவது பண்ணினா...?" "இல்லங்க, அவனுக்கு அங்க என்ன பிசியோ, கட்டாயம் போன் பண்ணுவான்...!" அவள் சொன்னதும் மாமாவிடம் திரும்பி, "கேட்டுக்கோங்க, இதுதான் உங்க மூத்த பேரன் லட்சணம். அடுத்து உங்க செல்ல பேரன் எங்கே...?" மாமாவிடமே கேட்க, "இப்ப வருவான்.." என்று சொல்லி வாய் மூடும் முன், "ஹாய் டாட் குட் மார்னிங்.." என்று சொல்லியபடி கனகம்பீரமாக போலீஸ் யூனிபார்மில் இறங்கி வந்தான் கிருஷ்ணா. "ஹாய்மா, குட்மார்னிங்.." என்றபடி அம்மாவின் தோளை அணைத்து சொன்ன மகனை, பெருமையுடன் அளந்தன பிரபாகரின் கண்கள். அந்த யூனிபார்மில் அவனை பார்க்கையில், அதற்கென்றே பிறந்தவன் போல் தோற்றமளித்த, கிருஷ்ணாவின் கம்பீரம், மகிழ்ச்சி அளித்தாலும், தான் எத்தனையோ மறுத்தும் பிடிவாதமாக அந்த வேலைக்கு சேர்ந்த மகனிடம் அவருக்கு ஒரு சிறு மனக்குறை உண்டு. மாமனார் கவனித்து வந்த தொழில்களை, தான் ஒருவனே கட்டிக் காப்பாற்றி இத்தனை வருடம் கொண்டு வந்து, தற்போது அரசுவின் பொறுப்பில் விட்டு இருக்க, அவனுக்கு உதவியாக கம்பெனியை பார்த்துக்கொள் என்று சொன்னபோது, "எனக்கு போலீசாக மட்டுமே விருப்பம்..." என்று பிடிவாதம் பிடித்து, அதற்கு தாத்தா, அண்ணன் என்று அத்தனை பேர் சிபாரிசும் பெற்று, ஃபர்ஸ்ட் குரூப் எக்ஸாம் எழுதி, ஐபிஎஸ் பாஸ் பண்ணி தற்போது அசிஸ்டன்ட் கமிஷனர் இன் சென்னை, என்ற பதவியில் அமர்ந்து இருக்கும் சிறிய மகனை பார்க்கும் பொழுது, எப்பொழுதும் தோன்றும் அதே எண்ணம் அன்றும் தோன்றியது. 'அப்படியே தனது மாமனாரின் பிரதிபலிப்பாக இருக்கும் சின்ன மகனை, உண்மையில் பிரபாகருக்கு மிகவும் பிடிக்கும்.' ஆனால் வீட்டில் அனைவரின் செல்லத்தையும் வைத்துக் கொண்டு, அவன் அடிக்கும் லூட்டிகள் அதிகம் என்பதால், தன் பாசத்தை வெளியில் காட்டாமல் உள்ளேயே பொத்தி வைத்தார். மச்சினனின் வாரிசான, விஷ்ணுவும், கிருஷ்ணாவும் ஒரே வயதுதான். தான் அப்பாவுக்கு உதவியாக இல்லை என்பதால், பிடிவாதமாக மகனை பாரினில் எம்பிஏ படிக்க அனுப்பியிருந்தார் சிவராமன். திரும்பி வந்ததும் அரசுவுடன் சேர்ந்து தொழில் பொறுப்புகளை அவனிடம் கொடுப்பதாக ஏற்பாடு செய்திருந்தனர். "ஹாய்மா இன்னைக்கு என்ன டிபன்..?" அம்மாவிடம் கேட்டுக் கொண்டே தாத்தாவின் அருகில் உட்கார்ந்த கிருஷ்ணா, "என்ன தாத்தா பூஜை, புனஸ்காரம் எல்லாம் முடிஞ்சிடுச்சா...?" திரும்பி நக்கலாக தாத்தாவிடம் கேட்டான். "நீ எந்த பூஜைய சொல்ற..?" அதைவிட கிண்டலாக பதில் கொடுத்த தாத்தாவை பார்த்து... "அப்படியா, இன்னும் ஸ்டார்ட் ஆகலையா...! ஆமாம் கடற்கரையில், புதுசா ஒரு நாற்பது வயது அழகான லேடி உங்க கிட்ட என்னமோ கேட்டுட்டு இருந்தாங்களே.. நீங்க கூட அப்புறம் பாக்கலாம்னு சொன்ன மாதிரி ஞாபகம்....!" தாடையை தடவி, மிகவும் யோசிப்பவன் போல் போஸ் கொடுத்துவிட்டு, "கரெக்ட் நாளைக்கு திரும்பிப் பார்க்கிறேன்னு சொல்லி இருக்கீங்கல்ல. நாளைக்கு காலைல ரெடியா இருங்க, நாம ரெண்டு பேரும் ஜாகிங் போகலாம்..." என்று சிரிக்காமல் அப்பாவியாக சொல்லிவிட்டு, அம்மா கொடுத்த பூரியை சாப்பிட ஆரம்பித்தான். "என்ன இது...?" பாட்டி தாத்தாவை பார்த்து சிடுசிடுக்க, "அது ஒண்ணும் இல்லடி, வாக்கிங் போன இடத்துல..." தாத்தா சமாளிக்க ஆரம்பித்தார். "பாட்டி, தாத்தாவை நீங்க எங்க வாக்கிங் போகச் சொல்லி இருக்கீங்க..? தோட்டத்துல தானே, தாத்தா உங்க பேச்சு கேட்கிறதே இல்லையே, அது ஏன்...? ஒருவேளை நீங்க தாத்தாவை சரியாக கவனிக்கலையோ...?" தன்னால் முடிந்த அளவு பாட்டியை வேறு ஏற்றிவிட... அவன் சொன்னதை பிடித்துக்கொண்ட தாத்தா, "ஆமாண்டா, உங்க பாட்டி சரியே இல்லை. என்னை சரியாவே கவனிக்கிறது இல்லை..." என்று கூறி கண்ணை சிமிட்டி விட்டு "ஒரே பாட்டியை வச்சு ரொம்ப போரா இருக்கு. அதான் உன் கூட ரிலாக்ஸ்டா வாக்கிங் போயிட்டு வரலாம்னு நெனச்சேன்.." சிரிக்காமல் சொன்னார். பாட்டி கொலை வெறியுடன் கணவரை முறைத்தாள். அவர்கள் ரெண்டு பேருக்கும் இடையில் கிருஷ்ணா கோள் மூட்டி விடுவது பார்த்து கணவர் சிரிக்க, அம்மாவின் கோபத்தை பார்த்த புவனா "என்ன இது...? உனக்கு தாத்தா, பாட்டி என்கிற மரியாதையே இல்லை. அவருக்கு என்ன உன்னோட வயசா ஆகுது.. சின்ன பசங்க கிட்ட கலாட்டா பண்ற மாதிரி அவர் கிட்ட பண்ற... !" என்று சத்தம் போட... "சாரிம்மா இப்படி பண்ண மாட்டேன்....!" என்றவன் அடுத்த நொடி, "என்ன இருந்தாலும் எங்க அப்பாவோட ஹேன்ட்சமுக்கு முன்னாடி நீங்க கொஞ்சம் பூவர் தான்மா. மிஸ்டர் பிரபாகர் யூ ஆர் லுக் லைக் வெரி ஹான்ட்சம். எதுக்கும் வேற ஏதாவது ஆபர் பார்க்கலாமா...?" என்று அம்மாவையும், அப்பாவையும் கோர்த்து விட முயற்சித்தான். பதிலே பேசாமல் மகனை ஒரு பார்வை பார்த்துவிட்டு எழுந்து வாஷ்பேஸின் சென்று கை கழுவி விட்டு வந்தவர், அனைவர் முன்னிலையிலும் மனைவியை இழுத்து அணைத்தார். "என்னுடைய எவர்கிரீன் பியூட்டி இவதான். இவ போதும் எனக்கு, ஓகேயா..? இந்த கோர்த்துவிடற வேலையெல்லாம் உங்க தாத்தாவோட வச்சுக்கோ.. ஏண்டா ஒரு பொறுப்பான பதவியில் இருக்கிற மாதிரியா பேசுற..? புவன் ப்ரீப் கேஸ் எடுத்துட்டு வா..!" என்றார். அப்பாவைப் பார்த்து தோள்களை குலுக்கி விட்டு, "ஓகே உங்களுக்கே போதும் என்றால் எனக்கு என்ன..!" பெருந்தன்மையாக சொல்வதுபோல் சொன்னவன், தாத்தாவிடம் திரும்பி மெல்லிய குரலில், "தாத்தா நானும் எத்தனையோ தடவை ட்ரை பண்ணிட்டேன். பட் இவங்கள கோத்து விட முடியலையே..." கனகாரியமாக யோசனை கேட்டான். "இதோ பாரு, இந்த வீட்டிலேயே நான் மட்டும்தான், உன்னோட இந்த மாதிரி விளையாட்டுக்கு சரியான ஆளு. மத்தவங்க எல்லாம் பொண்டாட்டிக்கு பயந்தவனுக. விட்டுத்தள்ளு லெட்ஸ் என்ஜாய்..." பேரனுக்கு ஏற்ற வகையில் சமாதானம் பண்ணிய தாத்தாவை பார்த்து குடும்பமே சிரித்தது. "ஓகே தாத்தா, எனக்கும் டியூட்டிக்கு நேரம் ஆச்சு.. நான் கிளம்புறேன்...." என்று அவனும் கிளம்ப, ஏற்கனவே வாசலில் அம்மாவும், அப்பாவும் நின்று இருந்தனர். கிருஷ்ணாவை அழைத்துப்போக அவனது ஸ்டேஷன் ஜீப்பும், டிரைவரும் தயாராக இருந்தனர். வாசலில் நின்றிருந்த அப்பாவிடம், "ஓகேபா கிளம்பறேன்..." சொல்லிக் கொண்டு இருக்கும்போது, மிக வேகமாக ஒரு வாடகை டாக்ஸி உள்ளே வந்து நின்றது. அதில் வருவது யாராக இருக்கும், என்ற யோசனையோடு மூவரும் இறங்குபவரை பார்க்க, உள்ளிருந்து மாலையும் கழுத்துமாக இறங்கினான் அரசு. அவனைப் பின் தொடர்ந்து கண்ணீர் நிரம்பிய விழிகளும், வெளுத்த முகமுமாய் இன்னொரு பெண் இறங்கினாள். அவளைப் பார்த்ததும் மூவருக்கும் மின்னல் தாக்கியது போல் அதிர்ச்சி அளித்தது. ஜீரணிக்க முடியாமல், "ராஜா என்ன இது...? மாலையும் கழுத்துமா...? அதுவும் இவளோட..? நீயா இப்படி பண்ணினே...? நான் நம்ப மாட்டேன்.." என்று புவனா கத்தினாள். அவளது சத்தம் கேட்டு உள்ளிருந்த அனைவரும் ஓடோடி வந்தனர். வாசலில் நின்றிருந்த அரசுவையும் அந்தப் பெண்ணையும் பார்த்தவர்களுக்கும் அதிர்ச்சியாகவே இருந்தது. என்ன நடக்குமோ...? என்று, கவலையோடு பிரபாகர் பார்க்க, கண்களில் ஏறிய சிவப்பும், நீயா இப்படி..? என்கின்ற ஒற்றை பார்வையும், கொண்டு கிருஷ்ணா அவர்களை வெறித்தான். "அரசு நீயா இப்படி பண்ணினே...? என்னால நம்ப முடியலைடா...? ஏன் இப்படி பண்ணினே சொல்லு.. இவ யாருன்னு உனக்கு தெரியும் தானே...? தெரிஞ்சும் ஏன் இப்படி பண்ண சொல்லு....?" தாத்தாவின் அத்தனை கேள்வியும், அங்கிருந்த அனைவரின் பிரதிபலிப்பாய் இருந்தது. எல்லோரையும் ஒருமுறை அழுத்தமாக பார்த்தவன், "தெரிஞ்சுதான் பண்ணினேன். இவ யார்னு எனக்கு நல்லாவே தெரியும்....!" வறண்ட குரலில் பதில் அளித்தான். "தம்பியின் காதலி. இவளைத்தான் அவன் கல்யாணம் பண்ணிக்க போறான்னு தெரிஞ்சுதான், நீ கல்யாணம் பண்ணி கிட்டேயா...? அல்லது சும்மா மாலையும் கழுத்துமா வந்து நிக்கிறீங்களா...?" "நிஜமாகவே எங்களுக்கு கல்யாணம் ஆகி விட்டது...!" ஒருவித இறுக்கத்தோடு அரசு பதில் சொன்னான். அவன் சொன்ன பதிலைக் கேட்டு அங்கிருந்த அனைவரும் இடிந்து போயினர். [மொத்தம்: 17 சராசரி: 4.5] Chitra Balaji says: Ooooooooo enna mam staring ye இப்படி ஒரு twist oda ஆரம்பிச்சி irukinga o my God... Ivan ஏன் அவன் love 😍 panna பொண்ணு ah கல்யாணம் pannikitaan..... Semma semma starting maa அருமையா கதை விறுவிறுப்பாக இருக்கு சூப்பர் 👌👌👌👌👌🌺🌺🌺 Previous article இந்த கணவன் மனைவிக்கு எவ்வளவு நன்றி சொன்னாலும் தகும் ! Nalla Seithi – 159 | Sri Talks | @WAYAM TV


உலக செய்திகள் Archives • Seithi Solai Tag: உலக செய்திகள் பான்காங் ஏரிக்கு அருகில்.... 2-ஆம் பாலம் அமைக்கும் சீனா.... வெளியான செயற்கைகோள் புகைப்படம்...!!! லடாக்கின் கிழக்கு பகுதியில் இருக்கும் ஏரிக்கு அருகில் சீனா இரண்டாம் பாலத்தை கட்டி கொண்டிருப்பது செயற்கைக்கோள் புகைப்படத்தில் தெரியவந்திருக்கிறது. லடாக்கின் கிழக்குப்பகுதியில்... 2 போர் விமானங்களை வழங்கி.... உக்ரைன் நாட்டிற்கு உதவிய பாகிஸ்தான் தொழிலதிபர்...!!! பாகிஸ்தான் நாட்டின் வம்சாவளியினரான ஒரு தொழிலதிபர் உக்ரைன் நாட்டிற்கு போர் விமானங்கள் வாங்கி கொடுத்துள்ளார். பிரிட்டன் நாட்டில் வசிக்கும் பாகிஸ்தான் வம்சாவளியினரான... துபாயில் புழுதிப்புயல்.... கண்முன்னே மறைந்துபோன புர்ஜ் கலீபா கட்டிடம்....!!! துபாயில் பயங்கரமாக வீசிய புழுதிப் புயலில் உலகின் மிக உயரமான புர்ஜ் கலிபா கட்டிடம் மறைந்துவிட்டது. ஐக்கிய அரபு அமீரகத்தில் கடும்... பாமாயில் ஏற்றுமதிக்கு தடை.... இந்தோனேசிய அரசு வெளியிட்ட அறிவிப்பு...!!! இந்தோனேசிய அரசு பாமாயில் ஏற்றுமதி செய்ய தடை விதித்திருப்பது, சர்வதேச சந்தையில் பாதிப்பை உண்டாக்க வாய்ப்பிருப்பதாக தெரிவிக்கப்பட்டுள்ளது. இந்தோனேசிய நாட்டில் ஒரு... தேசபக்தியை வெளிப்படுத்தும் விதமாக.... டாட்டூ குத்திக்கொண்ட உக்ரைன் மக்கள்.....!!! ரஷ்யா-உக்ரேன் போர் தீவிரமடைந்து கொண்டிருக்கும் நிலையில், தாய்நாட்டின் மீது கொண்ட அன்பை வெளிப்படுத்தும் விதமாக உக்ரைன் மக்கள் தங்கள் உடலில் பச்சை... வருமானமும் சந்தாதாரர்கள் எண்ணிக்கையும் குறைந்த காரணத்தால் நெட்பிளிக்ஸ் நிறுவனம் 150 நபர்களை பணிநீக்கம் செய்திருப்பதாக தெரிவிக்கப்பட்டுள்ளது. நெட்ப்ளிக்ஸ் நிறுவனமானது தொடர்கள் மற்றும்... பாகிஸ்தான் நாடு கடும் பொருளாதார நெருக்கடியில் சிக்கி தவித்து வருகிறது. நிதி பற்றாக்குறை, அதிகரித்து வரும் பணவீக்கம், குறைந்து வரும் அன்னிய... குவாட்ஸ் மாநாட்டில் கலந்துகொள்ள ஜப்பான் நாட்டிற்கு சென்றிருக்கும் ஜோபைடன் பிரதமர் மோடியை சந்திக்கவிருப்பதாக தெரிவிக்கப்பட்டுள்ளது. இந்தியா, ஜப்பான், ஆஸ்திரேலியா மற்றும் அமெரிக்கா...


text: சசிக்கலா உணவு சாப்பிட்டார்; நலமாக உள்ளார்! – மருத்துவமனை அறிவிப்பு | Webdunia Tamil Prasanth Karthick| Last Updated: வியாழன், 21 ஜனவரி 2021 (12:50 IST) உடல்நல குறைவால் சசிக்கலா மருத்துவமனையில் அனுமதிக்கப்பட்ட நிலையில் அவர் நலமுடன் உள்ளதாக மருத்துவமனை நிர்வாகம் தெரிவித்துள்ளது. அவரை சந்திக்க அவரது சகோதரரும், அமமுக பொது செயலாளருமான டிடிவி தினகரன் பெங்களூர் சென்றுள்ளார். இந்நிலையில் சசிக்கலா உடல்நலம் குறித்து விளக்கமளித்துள்ள மருத்துவமனை நிர்வாகம் "சசிக்கலா ஆபத்தான நிலையில் ஐசியூவில் இருப்பதாக வெளியான தகவலில் உண்மையில்லை. அவருக்கு சிறிய அளவிலான உடல்நல கோளாறே ஏற்பட்டுள்ளது. தற்போது அவர் உணவு சாப்பிட்டார், எழுந்து நடந்தார், நலமாக உள்ளார். 3 நாட்களில் அவர் டிஸ்சார்ஜ் செய்யப்படுவார்" என தெரிவிக்கப்பட்டுள்ளது.


ஊரடங்கு அமலில் உள்ளதால், விவசாயிகள் பாதிப்படையாமல் இருக்க, விளைபொருட்களை அரசே நேரடி கொள்முதல் செய்ய வேண்டும் என சென்னை உயர்நீதிமன்றம் அறிவுறுத்தியுள்ளது. கரோனா பரவல் தடுப்பு நடவடிக்கையாக ஊரடங்கு உத்தரவு அறிவிக்கப்பட்டுள்ள நிலையில், தமிழக அரசு அறிவித்திருந்த ஆயிரம் ரூபாய் நிதியுதவியையும், ரேஷன் பொருட்களையும் குடும்ப அட்டைதாரர்களின் வீடுகளுக்கு நேரடியாகச் சென்று வழங்கக்கோரி வழக்கறிஞர் ராஜேஷ் தொடர்ந்த வழக்கு, நீதிபதிகள் கிருபாகரன் மற்றும் ஹேமலதா அடங்கிய அமர்வில் இன்று விசாரணைக்கு வந்தது. அப்போது, சமூக விலகலை முறையாகக் கடைப்பிடித்து இதுவரை 96 சதவீதம் பேருக்கு நிதியுதவி வழங்கப்பட்டுள்ளதாக தமிழக அரசு தரப்பில் விளக்கமளிக்கப்பட்டது. இதையடுத்து, கரோனா பாதிப்பு குறையாததால் மே மாதம் ரேஷன் பொருட்கள் வழங்கும்போது, கடைகளில் மக்கள் கூட்டம் சேராமல் விநியோகிக்க நடவடிக்கை மேற்கொள்ள வேண்டும் என அரசுக்கு நீதிபதிகள் அறிவுறுத்தினர். பின்னர், தமிழக விவசாயிகள் குறித்து வேதனை தெரிவித்த நீதிபதி கிருபாகரன், ‘ஊரடங்கால் நஷ்டம் அடைந்துள்ள சிறு விவசாயிகளுக்கு 10 ஆயிரம் ரூபாய் கடனுதவி வழங்குவது போன்ற திட்டங்களை அரசு கொண்டுவர வேண்டியது அவசியம் என கருத்து தெரிவித்தார். மேலும், பொருளாதார ரீதியாக பாதிக்கப்பட்டுள்ள விவசாயிகளைப் பாதுகாக்கும் வகையில், இடைத்தரகர்களுக்கு இடம் தராமல் விளைபொருட்களை அரசே நேரடியாகக் கொள்முதல் செய்ய வேண்டும் என அறிவுறுத்திய நீதிபதிகள், வழக்கை தள்ளி வைத்தனர்.


வீரப்பனார் அவர்களின் 14ஆம் ஆண்டு நினைவு நாள்-மலர் வணக்கம்


source: wikipedia

text: கற்பூரவல்லி அல்லது கற்பூரவள்ளி (Coleus aromaticus) என்பது ஒரு மருத்துவ மூலிகைச் செடியாகும். இலங்கை, இந்தியா போன்ற நாடுகளில் காணப்படும் இது, புதராக வளருகின்றது. வாசனை மிக்கதான இதன் இலைகள் தடிப்பாகவும், மெதுமெதுப்பாகவும், விளிம்பு, கூர்மையற்ற பற்கள் போல் காட்சி தரும். கசப்புச் சுவையும் காரத்தன்மையும் வாசனையும் கொண்ட இதன் இலை மருத்துவ குணம் கொண்டதாகும். இத்தாவரம் முழுவதும் மெல்லிய ரோம வளரிகள் உண்டு. மலர்களின் நிறம் ஊதா. இது வீடுகளில் பரவலாக வளர்க்கப்படுகிறது. பெயர் காரணம் மணம் மிக்க இலைகளைக் கொண்டதால், ‘கற்பூர’வள்ளி எனும் பெயர் இதற்கு உண்டானது. பொதுவாக மணமுள்ள பொருட்களுக்கு ‘கற்பூர’ எனும் முன்மொழி சேர்க்கப்படுவது வழக்கம். ‘வள்ளி’ என்றால் ‘படைப்பு’ என்ற பொருளில், வாசனையுள்ள படைப்பாக ‘கற்பூர வள்ளி’ எனும் பெயர் சூட்டப்பட்டிருக்கலாம். விரைவாக நோய்களை விரட்டுவதால், கற்பூர ‘வல்லி’ (வல்லி - விரைவு) என்றும் அழைக்கப்படுகிறது. பாடல்களில் கற்பூரவள்ளி பற்றி அகத்தியர் குணபாடம் காச இருமல் கதித்தம சூரியயையம் பேசுபுற நீர்க்கோவை பேருங்காண் -வீசுசுரங் கற்பாறை யொத்துநெற்சிற் கட்டுகபம் வாதமும்போங் கற்பூர வள்ளிதனைக் கண்டு தேரையர் குணபாடம் கற்பூர வள்ளியின் கழறிலை யைத்தின நற்பாலர் நோயெலா நாசமா யகலுமே மேற்கோள்கள் மூலிகைகள் இந்தியத் தாவரங்கள் இந்தோனேசியத் தாவரங்கள்


தமிழகத்தின் பல பகுதிகளிலும் நேற்று மழை பெய்து மக்களைக் குளிர்வித்துள்ளது. மேற்கு, வட பகுதிகளிலும் நெல்லை, தேனி பகுதகளில் நேற்று மழை பெய்தது. இன்றும் பல இடங்களில் மழை பெய்யக்கூடும் என்று வானிலை அறிக்கைககள் தெரிவிக்கின்றன. சென்னையில் நேற்று மாலை முதல் இரவு வரை வேளச்சேரி, கிண்டி, கோயம்பேடு போன்ற நகரின் பல பகுதிகளில் நல்ல மழை பெய்தது. மேலும் அருகிலுள்ள திருவள்ளூர் மாவட்டத்தில் பொன்னேரி, கும்மிடிப்பூண்டி உள்ளிட்ட பகுதிகளிலும் பெய்த மழையால் அங்குள்ள விவசாயிகள் மகிழ்ச்சியடைந்துள்ளனர். திருத்தணியைச் சுற்றியுள்ள பகுதிகளிலும் நீர் நிலைகள் நிரம்பி வருகின்றன. வடக்கே காஞ்சிபுரம், வேலூர், திருவண்ணாமலை, அரியலூர், பெரம்பலூர் என பல பகுதிகளிலும் மழை பெய்தது. தமிழகத்தின் மேற்கு மாவட்டங்களிலும் பலத்த மழை பெய்து வருகிறது. கோவை மாவட்டம் வால்பாறையில் மக்கள் வசிக்கும் பகுதிகளுக்குள் வெள்ளம் புகுந்தது. கரையோர மாவட்டங்களில் வசிக்கும் மக்களுக்காக பள்ளிகள், திருமண மண்பங்கள் தயார் நிலையில் வைக்கப்பட்டுள்ளன. திண்டுகல் மாவட்டத்திலும் நேற்று பல இடங்களில் மழை பெய்துள்ளது. நீலகிரி மாவட்டம் உதகை மற்றும் குன்னூர் சுற்றுவட்டாரப் பகுதிகளில் நேற்று நல்ல மழை பெய்தது. தேனி மாவட்டம் போடி, தேவாரம், பெரியகுளம் பகுதிகளில் மழை பெய்ததால் மானாவாரி விவசாயிகள், விவசாய பணிகளில் தீவிரமாக ஈடுபட்டுள்ளனர். இதுபோல நெல்லை மாவட்டத்திலும் பல இடங்களில் நேற்று மழை பெய்துள்ளது. இதன் காரணமாக பல அணைகளில் நீர்மட்டம் தொடர்ந்து உயர்ந்து வருவதால் தாமிரபரணி ஆற்று ஓரம் வாழும் மக்களுக்கு எச்சரிக்கை விடுக்கப்பட்டுள்ளது. பணகுடி மேற்குத் தொடர்ச்சி மலையில் குத்திரபாஞ்சான் அருவி, அனுமன் நதி ஓடையில் வெள்ளப் பெருக்கு ஏற்பட்டுள்ளது. இந்நிலையில் தமிழ்நாடு வெதர்மேன் தனது முகநூல் பக்கத்தில்: "கேரளாவில் முன்னெப்போதும் இல்லாத வகையில் மழை பெய்துள்ளது. இதனால் முல்லைப் பெரியாறு அணை 141 அடியை எட்டியுள்ளது. கேரளாவில் பெய்து வரும் மழை தொடரும். தமிழகம், கர்நாடகாவிலும் மழை பெய்ய வாய்ப்புள்ளது. சென்னையிலும் இன்று மாலை வரை லேசான தூறல் இருக்கும். சில இடங்களில் மழை பெய்யலாம்" என்று பதிவிட்டுள்ளார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


source: fineweb

text: ஒவ்வொருவரும் அறிந்திருக்கும் ஐந்தாவது வேதம் இது! வியாசர் என்னும் மாமுனிவரால் ஒரு லட்சம் ஸ்லோகங்களால் எழுதப்பட்டது. இப்படி சொல்வதுகூடப் பிழை தான்! வியாசமுனிவர் சொல்லச் சொல்ல நாம்அன்போடு வணங்கும் கணபதி தான் பாரதத்தை எழுதினார். அதுவும் எப்படி? தன் தந்தங்களில் ஒன்றை ஒடித்து அதையே பேனாவாக, அதாவது எழுத்தாணியாக ஆக்கிக் கொண்டு எழுதினார். அப்படி எழுதப்பட்ட பாரதம், மகாபாரதமாக கருதப்படவும் ஒரு காரணம்உண்டு. தேவர்கள் எல்லாரும் ஒன்று சேர்ந்துவியாசர் எழுதிய பாரதத்தின் சிறப்பைஅறிந்து கொள்ள முயல்கின்றனர். உள்ளிருக்கும் லட்சம் ஸ்லோகங்களøயும் சொல்லி அவர்களுக்குப்புரியச் செய்வது ஒருபுறம்.அதற்கு அவசியம் இல்லாதபடி நாடியில் புரிய வைத்துவிட, ஒரு வழியைக் காண்கிறார் கணபதி. ஒரு பெரிய தராசைக் கொண்டு வரச் சொல்லி, அதில் ஒரு பக்கம் பாரதத்தையும், மறுபக்கத்தில் நான்கு வேதங்களையும் வைக்கிறார். பாரதம்உள்ள தட்டும், நான்கு வேதம்உள்ள தட்டும் சமமாக நிற்கிறது. தேவர்கள் வியக்கின்றனர். வேதங்கள் இறைவனிடமிருந்தே தோன்றிய அதுவே, மானுட வாழ்விற்கு ஆதாரமாக வழிகாட்டியாக எல்லாமுமாக உள்ளது.அதை அசுரர்கள் அழிக்க நினைத்த போதெல்லாம், மகாவிஷ்ணுவேஅதை மீட்டு வந்து பிரம்மனிடம் அளித்து பின் ரிஷிகளை அடைந்து அனைவருக்கும் பொதுவானது. அப்படிப்பட்ட வேதங்களுக்கு இணையான பாரதம் இருப்பதைஅறிந்த தேவர்கள், இது பாரதம் அல்ல. மகாபாரதம் என்றனர். மகாபாரதம் மட்டுமல்ல. ராமாயணமும் இதிகாசம். இந்த இரண்டையும் அதாவது இரண்டின் சாரத்தையும் திருக்குறள் போல சுருங்கச் சொல்வதும்உண்டு. மண்ணாசையில்விளைந்தது மகாபாரதம்! பெண்ணாசையில்விளைந்தது ராமாயணம்!


நீங்கள் “கர்பா சன்ஸ்கார்” பற்றி அறிந்து கொள்ள வேண்டியவை ’கர்ப்பா’ என்பதற்கு கர்ப்பப்பை, ‘சன்ஸ்கார்’ என்பது மதிப்புள்ள கல்வி என்றும் பொருள்படும். அதனால் ‘கர்ப்பா சன்ஸ்கார்’ என்பது கருப்பைக்குள் கல்வி என்ற அர்த்தம் கொள்கிறது. இதன் பின்னால் இருக்கும் உண்மைகள்: நமது ஆயுர்வேதத்தில், ‘சுப்ரஜா ஜனன்’ என்று அழைப்பர், இதில் தம்பதியர் குழந்தைக்கு எந்த விதமான கல்வியை பயிற்றுவிப்பது என்பதை முன்னமே திட்டமிடலாம் (துல்லியமாக மூன்று மாதங்கள் முன்கூட்டியே). ‘கர்ப்ப சன்ஸ்கார்’ என்பது நல்ல மனநிலையில் – உணர்வுப்பூர்வமாக, தெய்வீகமாக மற்றும் உடல் ரீதியாக இருப்பது. இது பல காலமாக பாரம்பரியமான இந்திய குடும்பங்களில் கடைபிடிக்கப்படுகிறது, ஆனால் இப்போது மேற்கு நாடுகளும் இந்த கலாசாரத்தை வெகுவாக பின்பற்றி வருகின்றனர். இதன் பின்னால் இருக்கும் அறிவியல்: குழந்தையின் 60% மூளை தாயின் கருவில் அவன்/அவள் இருக்கும்போதே வளர்கிறது. தாயின் மனநிலைப்படியே குழந்தையின் மூளை வளர்வதாக விஞ்ஞானிகள் தெரிவிக்கின்றனர். தாய் அவள் மனதுக்கு பிடித்தவாறு படிப்பதுபோலான காரியங்களை செய்து மகிழ்ச்சியாக இருந்தால், அது சிசுவிற்கும் போய்ச்சேர்கிறது. 'கர்ப்பா சன்ஸ்கர்' தொடர்பான இந்திய புரான கதைகள் நிறைய இருக்கிறது. புகழ்பெற்ற மகாபாரதத்தில் இளவரசன் அபிமன்யுவின் கதை புகழ் பெற்றது. அர்ஜுனரின் மனைவி மகன் அபிமன்யுவை கர்ப்பத்தில் சுமந்திருந்தார். ’சக்கரவியூகம்’ (போரில் எதிரிகளால் படை வீரர்கள் ஏற்பாடு செய்யப்படுவது) ஊடுருவிச் செல்வதற்கான மூலோபாயத்தை அர்ஜூனர் அவரிடம் கூறுகிறார். அவர் வெளியேறும் செயல்முறையினை விவரிக்கும் போது அவர் தூங்கிவிட்டதாக கூறப்படுகிறது. அபிமன்யு, இளவரசரானதும் ’சக்கரவியூகம்’ இருக்கும் போர் சூழ்நிலையில் இருந்தார். இந்த நுட்பத்தைப் பற்றி முறையான பயிற்சி இல்லாவிட்டாலும், அவர் அதை கண்டுபிடித்து விட்டார், ஆனால் எப்படி வெளியேற வேண்டும் என்று தெரியவில்லை, (அவரது தாயின் வயிற்றில் கூட அரை கதையை மட்டும் கேட்டிருந்தார்) அதனாலேயே பிடிபட்டார். பிறக்காத குழந்தையுடன் தொடர்பாடல் / இணைப்பு: தாய் மற்றும் குழந்தைக்கு இடையே உள்ள நேரடி தொடர்பு தொப்புள் கொடியாகும். தாயுடன் தொடர்பு கொள்வது குழந்தையுடன் தொடர்பு கொள்வது போல். மன வளர்ச்சி பொருத்தமட்டிலும் கூட அந்த ஒன்பது மாதங்கள் மதிப்பில்லாதவை. உணர்ச்சி, பசி, உணர்வுகள், மன அழுத்தம் எல்லாமே தாயிலிருந்து கருவிலிருக்கும் குழந்தைக்கு செல்கிறது. தாய் தன் குழந்தையிடம் பேச கையினை அவளின் தொப்பையில் வைத்து தடவியபடி அவன்/அவளிடம் பேசலாம். இது அற்புதத்தை செய்யும், நம்புங்கள். இதை தாய் –சேய் பிணைப்பு என்றும் கூறலாம். தாய் கருவுற்றது முதல் நல்ல குணங்களை (’சத்வ குணம்’) குழந்தைக்கு புகட்டலாம். கருவிலிருக்கும் சிசுவிடம் கருனை, பெருந்தன்மை, உன்னதமான, கண்ணியமான, அன்பான, அக்கறையுடனான, பகிர்வு போன்ற உங்களுக்கு பிடித்த அத்தனை பற்றியும் ஒவ்வொரு நாளும் பேசலாம். 'கர்பா சன்ஸ்கர்'இன் மூன்று M இசை, மந்திரம் மற்றும் தியானம்/Music, Mantra, Meditation இனிமையான இசையை கேட்பது குழந்தையை இயற்கையிலேயே அமைதியாக்கும். இது தாய் மற்றும் கருவிலிருக்கும் குழந்தைக்கு நிறைய நிம்மதி தருகிறது. நீங்கள் பக்தி மந்திரங்கள் மற்றும் பிரார்த்தனைகளைச் சிந்திப்பதன் மூலம் தானாகவே 'சத்வ குணத்தை' வழங்குகிறீர்கள். இது தாயின் மனதில் இருந்து எதிர்மறை எண்ணங்களை தடுக்க உதவுகிறது. கர்ப்பத்தில் குழந்தைக்கு எதிர்மறையான எண்ணங்கள் நல்லதல்ல - இது அவர்களுக்கு பயம் மற்றும் பதட்டம் ஆகிய உணர்வுகளைக் கொடுக்கிறது, அவர்கள் இந்த உலகில் வந்ததும், அவை சேர்ந்து கொள்கிறது. தியானம் மனதையும் உடலையும் தளர்த்த உதவுகிறது, தாயையும் குழந்தையையும் கவனம் செலுத்துவதன் மூலம் தாய்க்கு வலுவான மனநிலையுடன் பிரசவத்திற்கு தயார்படுத்துகிறது.


“போலியான வீடியோக்களின் மூலம் மத ஒற்றுமையின்மையை ஏற்படுத்துவோரை தண்டிக்க நான் எந்த எல்லைக்கும் செல்வேன்” என நேற்று உத்தவ் தாக்கரே வெளியிட்ட காணொளிப் பதிவில் தெரிவித்துள்ளார். சமூக ஊடகங்களில் மக்களிடம் வெறுப்பைத் தூண்டும் வகையில் பரவும் காணொளிகள் மற்றும் ஆடியோக்கள் குறித்த கேள்விக்கு பதிலளித்த மும்பை போலீஸ் கமிஷ்னர், அவை குறித்து விசாரணை நடத்தி வருவதாகவும் வதந்தி பரப்புவோர் மீது கடும் நடவடிக்கை எடுக்கப்படும் என்றும் தெரிவித்தார். முன்னதாக, மகாராஷ்டிராவில் சுமார் 500 பேர் கொரோனாவால் பாதிக்கப்பட்டுள்ளனர்; இவர்களுள் இதுவரை 51 பேர் குணமடைந்துள்ளனர் எனும் தகவலை உத்தவ் தாக்கரே கூறியிருந்தார். அத்தோடு, கொரோனாவுக்காக பிரத்யேகமாக பல சோதனை மையங்களும் மருத்துவமனைகளும் உருவாக்கப்பட்டுள்ளதாகக் கூறினார். ஊரடங்கு எப்போது முடிவுக்கு வரும் என்பது நம்முடைய கைகளில்தான் உள்ளது என்று கூறிய தாக்கரே, மாநிலத்தில் அசாதாரணமான சூழல் நிலவுவதால் அடுத்த அறிவிப்பு வரும் வரை அரசியல், விளையாட்டு, மதம் சம்பந்தமான அனைத்து நிகழ்ச்சிகளும் ரத்து செய்யப்படுவதாகத் தெரிவித்தார்.


இளம்பெண் ஒருவருக்கு தகவல் அனுப்பி சர்ச்சையில் சிக்கிய வேகப்பந்து வீச்சாளர் முகமது ஷமி! – Metronews.lk இளம்பெண் ஒருவருக்கு தகவல் அனுப்பி சர்ச்சையில் சிக்கிய வேகப்பந்து வீச்சாளர் முகமது ஷமி! By News desk 1 On Jul 10, 2019 இந்திய கிரிக்கெட் அணியின் வேகப்பந்து வீச்சாளர் முகமது ஷமி அடிக்கடி பெண்கள் பிரச்சினையில் மாட்டிக்கொள்வது வழக்கம். அவருக்கும், அவரது மனைவிக்கும் இடையே பிரச்சினைகள் எழுந்தமை குறிப்பிடத்தக்கது. முகமது ஷமிக்கு பல பெண்களுடன் தகாத தொடர்பு உள்ளது என அவரது மனைவி குற்றம்சாட்டியிருந்தார். இந்நிலையில் முகமது, ஷமி ட்விட்டரில் ஒரு இளம் பெண்ணுக்கு தகவல் அனுப்பியமை பெரும் பரபரப்பை ஏற்படுத்தியுள்ளது. இவரது குறித்த தகவலுக்கு அந்த பெண் நேற்று (09) ட்விட்டரில் அவருக்கு ஒரு பதில் டுவிட் செய்துள்ளார். அதில் அந்த பெண் 1.4 மில்லியன் பேர் தன்னைப் பின்பற்றி வருகின்றனர். ஒரு கிரிக்கெட் வீரர் ஏன் எனக்கு தொடர்ந்து தகவல் அனுப்பி வருகிறார் என்று ட்விட் செய்துள்ளார். இவரின் இந்த ட்விட் சமூக வலைத்தளங்களில் வைரலாக பரவி வருகிறது. மேலும் அந்த பெண் செய்த ட்விட்டால் தான் நியூசிலாந்து அணிக்கு எதிரான அரை இறுதி போட்டியில் முகமது ஷமி இந்திய அணியில் இடம் பெறவில்லை எனவும் சில ரசிகர்கள் முகமது ஷமி தொடர்பில் கேள்வி எழுப்பி வருகிறார்கள். வேகப்பந்து வீச்சாளர் முகமது ஷமி அணியில் இடம்பெறாதது பல கேள்விகளை எழுப்பியது. இதுகுறித்து முகமது ஷமியின் பயிற்சியாளர் பத்ருதீன் சித்திக் அளித்துள்ள பேட்டியில் கூறியிருப்பதாவது- முகமது ஷமி இடம் பெறாதது எனக்கு அதிர்ச்சி அளிக்கிறது. 14 விக்கெட்டுகளை வீழ்த்திய ஒருவரை எப்படி ஆடும் லெவனில் இருந்து நீக்கம் செய்ய முடியும். அவரிடம் இதை விட வேறு எதனை எதிர்பார்க்கிறீர்கள்?. இலங்கைக்கு எதிரான ஆட்டத்தில் முகமது ஷமி விளையாடவில்லை. அவருக்கு ஓய்வு அளித்து விட்டு அரையிறுதியில் களம் இறக்குவார்கள் என்று எதிர்பார்த்தேன். ஆனால் அப்படி ஏதும் நடக்கவில்லை. முதல் 6 பேட்ஸ்மேன்கள் சரியாக விளையாட வேண்டும். இல்லாவிட்டால் நாம் தோற்கத்தான் நேரிடும். முகமது ஷமிக்கு உலகக்கோப்பை தொடரில் ஆரம்பத்திலேயே வாய்ப்பு வழங்கப்படவில்லை. இருப்பினும் வழங்கப்பட்ட வாய்ப்பை அவர் சரியாக பயன்படுத்தி தனது திறமையை நிரூபித்தார் என பத்ருதீன் கூறினார். நன்றி -தினந்தந்தி ட்விட்டரில் ஒரு இளம்பெண்ணுக்கு மெசேஜ் அனுப்பி சர்ச்சையில் சிக்கிய முகமது ஷமி #MohammedShamiindiaIndian cricketerஇந்தியா நள்ளிரவு முதல் எரிபொருட்களின் விலைகள் குறைப்பு


144 தடை உத்தரவை மீறியதாக தமிழகம் முழுவதும் ஒரே நாளில் 13 ஆயிரம் வழக்குகள் பதிவு: 11 ஆயிரம் வாகனங்கள் பறிமுதல் 2020-04-06@ 10:05:50 சென்னை: தமிழகம் முழுவதும் ஊரடங்கு உத்தரவை மீறி ஒரே நாளில் தொற்று நோய் பரப்பும் வகையில் சுற்றியதாக ஒரே நாளில் 13 ஆயிரம் வழக்குகளை போலீசார் பதிவு செய்துள்ளனர். கொரோனா தடுப்பு நடவடிக்கையாக தமிழகம் முழுவதும் கடந்த 24ம் தேதி மாலை 6 மணி முதல் ஊரடங்கு உத்தரவு பிறப்பிக்கப்பட்டுள்ளது. இந்த ஊரடங்கு உத்தரவு பிறப்பிக்கப்பட்ட நாள் முதல் மக்கள் பொருட்கள் வாங்க அடிக்கடி வெளியே சுற்றி வருகின்றனர். அவர்களை போலீசார் பிடித்து நூதன முறையில் தண்டனை வழங்கி வருகின்றனர். இருந்தாலும் மக்கள் வெளியில் சுற்றி தான் வருகின்றனர். அந்த வகையில் நேற்று ஒரே நாளில் மாநிலம் முழுவதும் ஊரடங்கு உத்தரவை மீறி சாலையில் சுற்றியதாக 12 ஆயிரத்து 764 வழக்குகள் பதிவு செய்து, 13 ஆயிரத்து 974 பேரை போலீசார் கைது செய்துள்ளனர். அவர்களிடம் இருந்து 10 ஆயிரத்து 923 வாகனங்கள் பறிமுதல் செய்யப்பட்டுள்ளது.ஊரடங்கு உத்தரவி பிறப்பிக்கப்பட்ட நாள் முதல் நேற்று வரை மொத்தம் 71 ஆயிரத்து 204 வழக்குகள் பதிவு செய்து 78 ஆயிரத்து 707 பேரை போலீசார் கைது செய்துள்ளனர். அவர்களிடம் இருந்து 59 ஆயிரத்து 868 வாகனங்கள் பறிமுதல் செய்யப்பட்டுள்ளது. மேலும் போக்குவரத்து விதிகளை மீறியதாக 21 லட்சத்து 26 ஆயிரத்து 044 ரூபாய் அபராதமாக வசூலிக்கப்பட்டுள்ளது. மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


text: டெல்லி: விமானிகளின் வேலை நிறுத்தம் காரணமாக ஏர் இந்தியா நிறுவனம் உள்நாட்டு டிக்கெட் விற்பனைக்கான முன்பதிவை 15 நாட்களுக்கு ரத்து செய்திருப்பதாக அந்நிறுவனத்தின் தலைவர் அரவிந்த் ஜாதவ் தெரிவித்துள்ளார். ஊக்க தொகை மற்றும் படிகளை ஏர் இந்தியா நிறுவனம் குறைந்ததை அடுத்து விமானிகள் வேலைநிறுத்தம் செய்து வருகின்றனர். இதனால் 46 விமானங்கள் ரத்து செய்யப்பட்டுள்ளன. இந்நிலையில் விமானிகளின் சங்கங்களுக்கும் ஏர் இந்தியா தலைவர் அரவிந்த் ஜாதவுக்கும் இடையே ஏற்பட்ட பேச்சுவார்த்தை தோல்வியில் முடிந்தது. பேச்சுவார்த்தைக்கு பின்னர் அவர் நிருபர்களிடம் கூறுகையில், கடந்த 3 நாட்களில் மட்டும் நிறுவனத்துக்கு சுமார் ரூ. 84 கோடி இழப்பு ஏற்பட்டுள்ளது. சுமார் 180 விமானிகள் தங்களுக்கு உடல்நிலை சரியில்லை என தெரிவித்துள்ளனர். கடந்த இரண்டு ஆண்டுகளில் மட்டும் விமானிகளுக்கு கொடுக்கும் படி சுமார் ரூ. 1000 கோடியில் இருந்து ரூ. 1500 கோடியாக உயர்த்தப்பட்டுள்ளது. ரத்தான விமான டிக்கெட்டுகளுக்கு பணத்தை திருப்பி கொடுப்பதற்கு சிறப்பு கவுன்டர்கள் திறக்கப்பட்டுள்ளது. அவர்களுக்கு உதவ பல அதிகாரிகளை அனைத்து விமான நிலையங்களிலும் பணியில் அமர்த்தியுள்ளோம். மேலும் 15 நாட்களுக்கான உள்நாட்டு முன்பதிவை ரத்து செய்துள்ளோம் என்றார். விமான பயணிகளுக்கு ரயில்-மம்தா... மத்திய ரயில்வே அமைச்சர் மம்தா பானர்ஜி கூறுகையில், ஏர் இந்தியா நிறுவன வேலைநிறுத்தம் காரணமாக பல பயணிகள் கொல்கத்தாவில் அவதிப்பட்டு வருகின்றனர். அவர்களுக்காக கொல்கத்தா, மும்பை, சென்னை, பெங்களூர், டெல்லி உள்ளிட்ட இடங்களுக்கு சிறப்பு ரயில்கள் இயக்கப்படும். நாளை முதல் செயல்படும் இந்த சிறப்பு ரயில்கள் ஒன்று அல்லது இரண்டு நாட்கள் இயக்கப்படும். இதற்காக தனி கவுன்டர்கள் திறக்கப்பட்டுள்ளன. அதிவேக ரயில்களில் கூடுதல் பெட்டிகளும் இணைக்கப்படும். அந்தமானி தீவில் இருப்பவர்களுக்கு உதவும் வகையில் சிறப்பு கப்பல் சேவைக்கு ஏற்பாடு செய்யுமாறு கப்பல் போக்குவரத்து துறை இணை அமைச்சர் முகுல் ராயிடம் கேட்டு கொள்கிறேன் என்றார்.


இந்நிலையில், நேற்றைய தினம் கொரோனா அறிகுறிகள் தீவிரமடைந்ததைத் தொடர்ந்து மருத்துவமனையில் அனுமதிக்கப்பட்ட போரிஸ் ஜான்சன், தற்போது நிலைமை மேலும் மோசமடைந்து தீவிர சிகிச்சைப் பிரிவு (ஐ.சி.யூ) க்கு மாற்றப்பட்டுள்ளார். தொடர்ந்து போரிஸ் ஜான்சனுக்கு சிகிச்சை அளிக்கப்பட்டு வருகிறது. இதே போலத்தான் பிரிட்டிஷ் இளவரசர் சார்ல்ஸுக்கும் கொரோனா உறுதி செய்யப்பட்டு, பின் தீவிர சிகிச்சை மூலம் அவர் குணப்படுத்தப்பட்டார். மீண்டும் நாம் சந்திப்போம்: பிரிட்டன் ராணி உருக்கம்!! அதேபோல, போரிஸ் ஜான்சனும் நலம்பெற சர்வதேச தலைவர்கள் பலரும் கருத்து தெரிவித்து வருகின்றனர். இங்கிலாந்து முன்னாள் பிரதமர் தெரசா மே, போரிஸ் ஜான்சன் நலம்பெறத் தான் பிரார்த்திப்பதாக ட்விட்டரில் தெரிவித்துள்ளார். இந்திய பிரதமர் நரேந்திர மோடி, “விரைவில் நீங்கள் குணமடைந்து ஆரோக்கியமான பின் உங்களைப் பார்ப்பேன் என்று நம்புகிறேன்” என்று தெரிவித்துள்ளார். அதேபோல, இங்கிலாந்து முன்னாள் பிரதமரான டேவிட் கேமரானும் ட்விட்டரில், “நேற்றூ இரவு முழுக்க போரிஸ் ஜான்சனை நினைத்துக் கொண்டிருந்தேன். அவர் விரைவில் குணமடைவார். சக்திவாய்ந்த மருத்துவ வசதிகள் உள்ள பொறுப்பான கரங்களில் நீங்கள் இருக்கிறீர்கள் ”என்று தெரிவித்துள்ளார்.


த்ரில்லர் படமாக உருவான `உறியடி’ 2 – Tamil Fast News Home / CINEMA NEWS / த்ரில்லர் படமாக உருவான `உறியடி’ 2 Admin September 21, 2018 CINEMA NEWS அரசியல் சம்பந்தப்பட்ட த்ரில்லர் படமாக உருவான `உறியடி’ படத்தின் இரண்டாம் பாகம் உருவாகிறது. அதையும் விஜய குமாரே இயக்கி நடிக்கிறார். நடிகர் சூர்யா தனது தயாரிப்பு நிறுவனமான 2டி என்டர்டெயின்மெண்ட் மூலம் தயாரிக்கிறார். படத்தை இயக்கி, நடிப்பதுடன் தனது சோவ்னீர் புரொடக்சன்ஸ் மூலம் இணை தயாரிப்பாளராகவும் விஜய்குமார் இணைந்திருக்கிறார். விஜய குமார் ஜோடியாக கேரளாவை சேர்ந்த புதுமுகம் விஸ்மயா அறிமுகமாகிறார். மேலும் `மெட்ராஸ் சென்ட்ரல்’ பிரபலம் சுதாகர் இந்த படத்தில் முக்கிய வேடத்தில் நடிக்கிறார். `உறியடி’ முதல் பாகத்தில் நடித்த ஷங்கர்தாஸ், அப்பாஸ் உள்ளிட்ட பலரும் இந்த படத்தில் நடிக்கின்றனர். விஜய்சேதுபதியின் `96′ படத்தில் தனது இசையின் மூலம் அனைவரையும் கவர்ந்துள்ள கோவிந்த் மேனன் இந்த படத்திற்கு இசையமைக்கிறார். உறியடி படத்தில் இணை ஒளிப்பதிவாளராக பணியாற்றிய பிரவீண் குமார் இந்த படத்திற்கு ஒளிப்பதிவு பணிகளை கவனிக்கிறார். லினு என்ற புதுமுகம் படத்தொகுப்பையும், ஏழுமலை ஆதிகேசவன் கலை பணிகளையும் மேற்கொள்கின்றனர். உறியடி படம் மூலம் அனைவரையும் கவனிக்க வைத்த விஜய குமார், சூர்யா நிறுவனத்துடன் இணைந்திருப்பது படத்தின் மீதான எதிர்பார்ப்பை அதிகரித்துள்ளது. Previous ஜெயலலிதா வாழ்க்கை வரலாற்றுப் படத்தின் தலைப்பு The Iron Lady Next விழுப்புரத்தில் கார் கடத்தல்


text: * கடவுள் ஒவ்வொரு ஜீவனிலும் குடிகொண்டிருக்கிறார், இதைத் தவிரத் தனியாக வேறு கடவுள் இல்லை என்பதை பல தவங்களுக்குப் பிறகு புரிந்து கொண்டேன். மக்களுக்குச் சேவை செய்பவன் உண்மையில் கடவுளுக்குச் சேவை செய்பவனாகிறான். * நேர்மையானவர்களாக இருந்தும் லட்சியத்தை பின்பற்ற முடியவில்லை என்றால் அது நமது பலவீனத்தாலேயே ஆகும். லட்சியத்தை அடைய இறுதி வரை போராட வேண்டும். * தன்னலம் சிறிதும் இல்லாமல், நிறைந்த அன்புடன் பழகுபவர்களே இப்போது உலகத்திற்குத் தேவைப்படுகிறார்கள். பொறாமையை விலக்கினால் இதுவரையிலும் செய்யாத மகத்தான செயல்கள் அனைத்தும் செய்து முடிப்பீர்கள். * வாழ்க்கையில் வெற்றி பெற உலகம் எவ்வளவு பெரியதோ, அந்த அளவுக்கு உங்கள் இதயத்தையும் விரிவாக்குங்கள். * உன்னால் ஒருவருக்கும் உதவி செய்ய முடியாது. ஆனால், சேவை செய்ய முடியும், கடவுளின் குழந்தைகளுக்குத் தொண்டு செய். உனக்கு அப்படித் தொண்டு செய்யும் பாக்கியம் இருந்தால், ஆண்டவனுக்கே நீ தொண்டு செய்தவனாகிறாய். -விவேகானந்தர்


ஷகிப் அல் ஹசன்: வங்கதேசத்தின் வெற்றியில் ஆல்ரவுண்டராக அசத்தி சாதனை - BBC News தமிழ் ஷகிப் அல் ஹசன்: வங்கதேசத்தின் வெற்றியில் ஆல்ரவுண்டராக அசத்தி சாதனை https://www.bbc.com/tamil/sport-48754022 வங்கதேசம் மற்றும் ஆப்கானிஸ்தான் அணிகளுக்கு இடையே சவுத்தாம்டனில் நடந்த ஐசிசி உலகக்கோப்பை லீக் போட்டியில் 62 ரன்கள் வித்தியாசத்தில் வங்கதேசம் வெற்றிபெற்றுள்ளது. இந்த போட்டியில் டாஸ்' வென்ற ஆப்கானிஸ்தான் அணி பந்துவீச்சை தேர்வு செய்தது. வங்கதேச பேட்டிங்கில் தொடக்க வீரர்கள் லிட்டன் டாஸ் மற்றும் தமீம் இக்பால் ஆகிய இருவரும் நிதானமாக விளையாடினர். லிட்டன் டாஸ் 16 ரன்களில் ஆட்டமிழக்க, தமீம் இக்பால் 53 பந்துகளில் 36 ரன்கள் எடுத்தார். இதன்பின்னர் களமிறங்கிய முஸ்ஃபிகுர் ரஹீம் மற்றும் ஷகிப் அல் ஹசன் இணை சிறப்பாக விளையாடியது. அதிரடியாக விளையாடிய முஸ்ஃபிகுர் ரஹீம் 87 பந்துகளில் 83 ரன்கள் எடுத்தார். இதேவேளையில் அனுபவம் வாய்ந்த ஷகிப் அல் ஹசன் அரைசதம் எடுத்தார். இதையடுத்து வங்கதேச அணி 50 ஓவர்களில் 7 விக்கெட்டுகள் இழப்புக்கு 262 ரன்கள் எடுத்தது. Image caption முஸ்ஃபிகுர் ரஹீம் 263 ரன்கள் எடுத்தால் வெற்றி என்ற நிலையில் களமிறங்கிய ஆப்கானிஸ்தான் சீரான இடைவெளியில் விக்கெட்டுகளை இழந்துவந்ததால் வெற்றி இலக்கை அந்த அணியால் நெருங்கமுடியவில்லை. இந்தியாவுக்கு எதிராக நடந்த முந்தைய போட்டியில் மிக குறைந்த ரன்கள் வித்தியாசத்தில் தோல்வியுற்ற ஆப்கானிஸ்தான் இந்த போட்டியில் எதிர்பார்த்த அளவு பேட்டிங்கில் ஜொலிக்கவில்லை. இந்தியாவுக்கு எதிரான போட்டியில் சிறப்பாக விளையாடிய முகமது நபி ரன் எதுவும் எடுக்காமல் ஆட்டமிழந்து பெவிலியன் திரும்பினார். ஒருபுறம் விக்கெட் சரிந்தாலும் மறுமுனையில் ஷின்வாரி மட்டும் போராடி 49 ரன்கள் எடுத்தார். 47 ஓவர்களில் ஆப்கானிஸ்தான் அணி 200 ரன்களை மட்டும் எடுத்து அனைத்து விக்கெட்டுகளையும் இழந்ததால் 62 ரன்கள் வித்தியாசத்தில் வங்கதேசம் வென்றது. இப்போட்டியில், 50 ரன்கள் மற்றும் 5 விக்கெட்களை கைப்பற்றியதன் மூலம், உலகக்கோப்பை தொடரில் முன்னாள் இந்திய வீரர் யுவராஜ் சிங்கிற்கு பின் இந்த சாதனையை ஷகிப் அல் ஹசன் எட்டியுள்ளார். Image caption ஷகிப் அல் ஹசன் கடந்த 2011 உலகக்கோப்பை தொடரில் அயர்லாந்துக்கு எதிரான போட்டியில் யுவராஜ் சிங் இந்த சாதனையை படைத்தது குறிப்பிடத்தக்கது. இந்த வெற்றியின் மூலம், எஞ்சியுள்ள போட்டிகள் அனைத்திலும் வென்றால் வங்கதேச அணி அரையிறுதி போட்டிக்கு தகுதிபெறும் வாய்ப்பு அதிகரிக்கும். இதுவரை 7 போட்டிகளில் விளையாடியுள்ள வங்கதேசம் 3 வெற்றிகளுடன், 7 புள்ளிகள் பெற்று புள்ளிகள் பட்டியலில் ஐந்தாவது இடத்தில் உள்ளது. அதேவேளையில் 7 போட்டிகளில் விளையாடியுள்ள ஆப்கானிஸ்தான் அணி அனைத்து போட்டிகளிலும் தோல்வியடைந்துள்ளது.


உதிரியாக வடித்த சாதம் - 2 கப்


text: துர்கா பூசையை முன்னிட்டு பிரம்மாண்ட பந்தlல்களில் தற்காலிக வழிபாட்டு கூடங்கள் அமைக்கப் பட்டிருந்ததாக கூறியிருந்தேன். அவை ஒவ்வொன்றும் தனித்துவமான கருத்தியல் ஒன்றின் அடிப்படையில் அமைக்கப் பட்டிருந்தன.இன்று அந்த பந்தல்கள் சிலவற்றின் படங்களை இங்கே பகிர்ந்து கொள்கிறேன். கொல்கத்தா அரசியலில் முக்கியமானவரான சுப்ரத்தோ முகர்ஜி என்பவரின் பந்தல் இது . உள்ளே தேவியின் பெரிய சிலையுடன், லஷ்மி, சரஸ்வதி, விநாயகர் மற்றும் முருகனின் சிலைகள், பகட்டான அலங்காரத்துடன் பளபளப்புடன் காட்சியளித்தது. சுவற்றிலும், மேற்கூரைகளிலும், நுன்னிய கலைநயத்துடன் அழகிய வேலைப் பாடுகள்,வரைபடங்கள், பெரிய பெரிய விளக்குகள். எதோ ஒரு பிரம்மாண்டமான மாளிகையில் நுழைந்ததைப் போன்றதொரு உணர்வை ஏற்படுத்தியது. இந்தப் பந்தலுக்கு ஒரு கோடி ரூபாய் வரை செலவழிக்கப்பட்டதாக உள்ளூர்வாசிகள் கூறக்கேட்டோம். முக்கிய பிரமுகர்கள், அரசியவாதிகள், துர்கா பூஜையின் போது, இது போல பணத்தைக் கொட்டி பகட்டான பெரிய பெரிய பந்தல்களை அவர்கள் பேரில் அமைக்கிறார்கள். வருடா வருடம் இவர்கள் அமைக்கும் பந்தல்களை வேடிக்கை பார்க்க திரளான கூட்டம் வருகிறதாம். மேலே சொன்ன பந்தலுக்கு பக்கத்தில்தான் கீழே நீங்கள் பார்க்கும் இந்தப் பந்தல் அமைக்கப்பட்டிருந்தது. அதிக பணம் செலவு செய்யப்படா விடினும், நுணுக்கமான கைவேலைப் பாட்டிலும், கலைநயத்திலும் சிறந்த தரத்துடன் அமைக்கபட்டிருந்தது. உள்ளே மரவேலைபாடுகளுடன், அளவிலே சின்னதாக இருந்தாலும் பளிச்சென்றிருந்தது. தாகூரின் சிலையை முன்னால் நிறுத்தி அவரின் படைப்புகளை ஓவியமாக தீட்டி அலங்கரிக்கப்பட்ட ஒரு பந்தல். தாகூர் வாழ்ந்த காலத்தில் வாழ்ந்த மற்ற கலைஞர்களின் ஓவியங்களும் இங்கே இடம் பெற்றிருந்தது. பாரம்பர்ய கட்டிடகலையை அடிப்படையாக கொண்டு அத்தனை ஆடம்பரமில்லாத எளிமையான தோற்றத்துடன் கூடிய ஒரு பந்தல் மேலே படத்தில் இருப்பது போலத்தான் முந்தைய காலத்தில் துர்கா பூசையின் போது சிலைகள் இது போலவே வடிவமைக்கப்பட்டனவாம். வங்க மொழியின் புகழ்பெற்ற எழுத்தார்கள், கவிஞ்சர்களின் படைப்புகள், வங்க இலக்கியம் ஆகியவைகளை பெருமையாக எடுத்துக்காட்டுகிறது இந்தப்பந்தல் அற்புதமான ஒரு வடிவமைப்பு. கீழே நீங்கள் பார்ப்பது இரயில்வே அமைச்சர் செல்வி. மம்தா பேனர்ஜியின் யோசனையில் வடிவமைக்கப்ப்ட பந்தலாம் இது. மாடர் ஆர்ட் போல் இருக்கும் இந்த தேவியின் சிலையைப் பாருங்கள். நான்கு பக்கமும் வண்ணமயமாக காட்சியளித்த இந்த பந்தலில் மற்ற பந்தல்களில் காணப்பட்ட மக்கள் கூட்டம் இல்லை. என்ன காரணமோ தெரியவில்லை. இந்த பந்தல்கள் ஒரு வகையில் நமது திருவிழா பொருட்காட்சி அரங்கங்களையே நினைவு படுத்தியது. உண்மையைச் சொல்வதானால் இந்த பந்தல்களில் பணமும், பகட்டுமே மிஞ்சியிருந்தது. பக்தி இரண்டாம் பட்சமாகவே இருந்தது நெருடலாய் இருந்தது. மேலே ஒரு படத்தில் பூசாரி ஒருவரைப் பார்க்கலாம்...பார்க்கவவே பாவமாக இருந்தார்..இவ்வளவு பகட்டாக நடக்கும் ஒரு நிகழ்வில், வருமையில் வாடும் இவரை கண்டு கொள்பவர்கள் யாரும் இல்லை கடவுள் எதிர்ப்பு, கடவுள் மறுப்பு இதெல்லாம் எனக்கு ரொம்ப தூரம். பெரியாரை ஒரு சமூக மறுமலர்ச்சிக்கு வித்திட்ட தலைவர் என்கிற வகையில் ரொம்பவே பிடிக்கும். தமிழகத்தில் பெண்கள் சமூக மேம்பாடு கண்டதற்கு அவர் மட்டுமே காரணம் என தீவிரமாய் நம்புகிறவள் நான்.ஆனால் அவரது கடவுள் மறுப்பு கொள்கையில் மட்டும் நான் உடன் படுவதில்லை....கொல்கொத்தா அனுபவம் ஒன்றிற்கு பிறகு பெரியார் கடவுள் மறுப்பில் உறைந்திருந்த உண்மை உறைத்தது. அந்த அனுபவம்...அடுத்த பதிவில் அந்த அனுபவம்...அடுத்த பதிவில்


சூறாவளியில் சாய்ந்த வாழைகள் | Dinamalar Videos | Breaking News Video | Current Event Video | General Videos | local News video தினமலர் முதல் பக்கம் வீடியோ சூறாவளியில் சாய்ந்த வாழைகள் சூறாவளியில் சாய்ந்த வாழைகள் பொது அக்டோபர் 01,2019 | 19:11 IST https://www.dinamalar.com/video_main.asp?news_id=173426&cat=32 சத்தியமங்கலத்தில் சூறாவளிக்காற்றுடன் மழை பெய்தது. இதில், பெரியகுளம் கிராமத்தில் பயிரிடப்பட்டிருந்த ஐந்தாயிரத்துக்கும் மேற்பட்ட வாழை மரங்கள் மண்ணில் சாய்ந்தன. குழைதள்ளியிருந்த வாழை மரங்கள் அறுவடைக்கு தயாராக இருந்த நிலையில், விழுந்ததால், சுமார் 40 லட்சம் ரூபாய் அளவுக்கு நஷ்டம் ஏற்பட்டுள்ளதாக விவசாயிகள் கவலை தெரிவிக்கின்றனர். வாழை இலையில் 1330 திருக்குறள் ஸ்ரீகாளஹஸ்தி உண்டியலில் ரூ.92 லட்சம்


ஜோஸலினின் உருமாற்றம் | சிறுகதைகள் (Short Stories in Tamil) பார்வையிட்டோர்: 15,255 அமெரிக்காவில் ஹார்ட்ஃபோர்ட் நகர மையத்தில் இருக்கும் கேப்பிடல் டவர்ஸ் அப்பார்ட்மெண்ட்டில் குடியேறியபோதுதான் ஜோஸலினைப் பார்த்தேன். பார்த்தவுடனேயே அவளைப் போன்ற அழகி உலகில் இருக்க முடியாது என்ற நிச்சயம் ஏற்பட்டுவிட்டது. குறிப்பாக அவள் உதடுகள். அவளை முத்தமிடக் கொடுத்துவைத்தவன் அதிர்ஷ்டசாலி. மெல்லிய புன்னகையுடன் அப்பார்ட்மெண்டை எனக்கு வாடகைக்குத் தருவதில் உள்ள சிக்கல்களை எடுத்துச் சொன்னாள். நான் அமெரிக்கா வந்து ஒரு மாதமே ஆகியிருந்தது. இந்தக் கட்டட வாசலில் கீழிறங்கிப் போகும் அசைலம் அவென்யுவில் இரண்டு ப்ளாக்குகள் தொலைவில் இருக்கும் ரமடா இன் என்னும் பாடாவதியான ஒரு ஹோட்டலில் தங்கியிருந்தேன். என் அலுவலகம் ஹார்ட்ஃபோர்ட் நகரிலிருந்து அரை மணித் தொலைவில் வெஸ்ட்பரி என்னும் புறநகர்ப் பகுதியில் இருந்தது. ஹார்ட்போர்ட் நகர மையத்திலிருந்து வெஸ்ட்பரி போகக் கேப்பிடல் டவர்ஸ் அப்பார்ட்மெண்டின் வாசலுக்கு எதிர்ப் பக்கமாய் இருக்கும் பேருந்து நிறுத்தத்திற்குத்தான் தினமும் வர வேண்டும். பகல் நேரத்திலும் இருட்டாய் இருக்கும் காரிடார்கள் நிறைந்த ரமடா இன் ஹோட்டல் என்னுடைய தூக்கத்திற்கு எதிரியாய் இருந்தது. இரவில் அறைகளிலிருந்து என்னென்னவோ சத்தமெல்லாம் கேட்கும். எனக்கு மின்விசிறியில்லாமல் தூங்க முடியாது. காற்று வராவிட்டாலும் வெறும் சத்தமாவது வர வேண்டும். ஹார்ட்ஃபோர்ட் நகர வீதிகள் சாயந்திரம் ஐந்தாறு மணிக்குப் பிறகு பேய்கள் மட்டுமே உலாவும் ஆளரவமற்ற வீதிகளாக மாறிவிடும். தெருவில் போகும் கார்கள்கூடப் பொழுது சாய்ந்ததும் இஞ்சின் ஓசையைச் சற்றேனும் குறைத்துக்கொள்ளும். எனக்கோ இந்தியத் தெருக்களின் ஓசைக்கு நடுவில் தூங்கியே பழக்கம். குறைந்தபட்சம் தெரு நாய்களின் நீண்ட குறைப்பாவது தாலாட்ட வேண்டும். கூடவே சீறும் ஆட்டோக்களும் தடதடக்கும் மோட்டார்சைக்கிள்களும் இருந்தால் கண்கள் ஆழ்ந்து சொருகிக்கொள்ளும். இங்கே கண்ணில்பட்ட நாய்கள் அன்னியர்களிடம் மிகுந்த மரியாதையுடன் நடந்துகொண்டன. இரவில் முடிவில்லாது விரியும் அமைதியை அவ்வப்போது உடைப்பது மற்ற அறைகளிலிருந்து கேட்கும் ஓசைக் கீறல்கள். கட்டிலில் முனகுவது, யாரோ நடக்க மரத்தாலான தரை அதிருவது, எதோ ஒன்று சுவரில் விட்டு விட்டு மோதுவது, கதவுகள் மூடிக்கொள்ளுவது. இந்த மாதிரி ஓசைகளுக்கு நடுவே நான். ஓசை ஒரே மாதிரியாய்த் தொடர்ந்து வந்தாலும் பரவாயில்லை. ஒரு கணத்தில் வெடிக்கும் ஓசையில் பதற்றமுற்று நான் விழிக்க உடனே பாறாங்கல்லைப் போல அமைதி என்மீது விழும். இதயம் வெகுவேகமாகத் துடிக்கும். எனக்குத் தூக்கம் வர வெகுநேரமாகும். இடைவெளி விட்டு எழும் ஒவ்வோர் ஓசையிலும் தூக்கம் என்னிடமிருந்து ஒரு காலடி பின்னால் போகும். ஹோட்டல்காரியிடம் (அவள் பெயர் ஜீனா. என் தாத்தாவுடைய தொந்தியைவிடப் பெரியதாய் நான் அதுவரையில் பார்த்ததில்லை. அவளுடைய உடலில் அதுபோல இரண்டு மடங்கு இருந்தது) மின்விசிறி கிடைக்குமா என்று கேட்டபோது வினோதமான ஜந்துவைப் பார்ப்பதுபோல என்னைப் பார்த்தாள். எல்லோரும் வெளியே வீசும் காற்றுக்கு எதிராகத் தடிமனான கோட்டுகளை அணியத் தொடங்கியிருந்தார்கள். நான் மின்விசிறி கேட்டேன். இதுபோலத் தாறுமாறாக என்னவோ ஆகியிருக்கிறது எனக்கு. வந்த புதிதில் முதல்முறையாக ஹார்ட் போர்ட்டில் உணவு விடுதி ஒன்றுக்குள் நுழைந்து நேரே சென்று காலியாய் இருந்த ஒரு டேபிளைத் தேர்ந்தெடுத்து அமர்ந்துகொண்டேன். அந்த உணவு விடுதி ஈ ஓட்டிக்கொண்டிருந்தது. என்னைத் தவிர இன்னும் இரண்டு அல்லது மூன்று பேர் இருந்தால் அதிகம். ஆனால் என்னிடம் சர்வர் யாரும் வரவில்லை. கொஞ்சநேரம் பொறுத்துவிட்டு எழுந்து, சாப்பிட என்ன இருக்கிறதெனப் பணியாள் ஒருவனைக் கேட்டேன். அவன் என்னை ஒருமாதிரியாகப் பார்த்துவிட்டு உணவு விடுதியின் முன்பக்கத்தைக் காட்டினான். ஒரு பெண் என்னையே விசித்திரமாகப் பார்த்துக்கொண்டிருந்தாள். அவள் நின்ற இடத்துக்கு எதிரே இருந்த உயரமான சிறு மேஜைமேல் பல மெனுகார்டுகள் இருந்ததை அவளருகில் போனபோது பார்த்தேன். மெனு வேண்டும் என்று கேட்டேன். அவள் ‘எத்தனை பேர்?’ என்று கேட்டாள். எத்தனை பேரா! நான் சுற்றிப் பார்த்தேன். என்னைத் தவிர வேறு யாருமே இல்லை. ‘வேறு யாருமே இல்லையே’ என்றேன். அவள் இன்னும் வினோதமாகப் பார்த்தாள். ‘என்னுடன் வா’ என்று அழைத்துச் சென்று நான் அமர்ந்திருந்த இடத்தின் பக்கத்தில் வேறு ஒரு டேபிளில் கையில் வைத்திருந்த மெனுகார்டைப் போட்டாள். அங்கேயிருந்த ஒரேயொரு நாற்காலியைப் பின்னால் இழுத்து விசித்திரமாகப் பார்த்துக்கொண்டே போனாள். அதற்குப் பிறகே முன்னால் பார்த்த பணியாள், என்னிடம் ஆர்டர் எடுக்க வந்தான். நான் முன்பு அமர்ந்திருந்தது நான்கு பேர் சாப்பிடக்கூடிய இடத்தில் என்று அப்புறம்தான் எனக்குப் புரிந்தது. அன்றிலிருந்தே என்னை விசித்திரமாகப் பார்ப்பவர்களின் எண்ணிக்கை கூடிக்கொண்டு வந்தது. இன்னொரு நாள் பர்கர் கிங் உணவு விடுதியில் சீஸ் பர்கரை ஆர்டர் செய்தேன். பன்னைக் கடித்தபோது நடுவில் கறுப்பாய் வடைபோல ஒன்று இருப்பதைப் பார்த்தேன். சீஸ் ஏன் கறுப்பாக இருக்கிறது என்று கேஷியரைக் கேட்டபோது (பர்கர் கிங்கில் சர்வர்கள் கிடையாது) அவளும் ஒருமாதிரியாகத்தான் பார்த்தாள். ஒரு வழியாகக் கேப்பிடல் டவர்ஸ் அப்பார்ட்மெண்டில் வாடகைக்குப் போகலாம் எனத் தீர்மானித்ததற்கு முக்கியக் காரணம் அலுவலகப் பேருந்து அங்கேயிருந்து புறப்படுவது தான். ரமடா இன் ஹோட்டலிலிருந்து கேப்பிடல் டவர்ஸ்வரை தினமும் நடந்து சென்று பேருந்தில் ஏற வேண்டியிருக்கிறது. ஜோஸலினின் கீழ் உதட்டையே பார்த்துக்கொண்டிருந்தேன். சில பூக்களின் இதழ் விளிம்பில் இருக்கும் சுருள்போல லேசாக மடியும் அவளுடைய உதட்டை எனக்கு மிகவும் பிடித்திருந்தது. அவள் எனக்கு ஏன் வீட்டை வாடகைக்கு விட முடியாது என்று சொல்ல ஆரம்பித்தாள். எனக்கு அமெரிக்காவில் credit history என்ற ‘கடன் வரலாறு’ மிகக் குறைவாகவே இருக்கிறதாம். இதுவரை எந்த வங்கியும் எனக்குக் குறிப்பிடத்தக்கக் கடனை அளித்ததும் இல்லை அல்லது கடனைத் திருப்பிக் கட்டிய வரலாறும் என்னுடைய social security number இல் பதிவாகவில்லை. நான் அவளுக்கு எத்தனை வயதிருக்கலாம் என்று உத்தேசமாகப் பார்த்துக்கொண்டிருந்தேன். மலர்ந்த பூவைப் போன்ற உதடுகளில் புன்னகை ஒளிர அவள் எனக்கு ஏமாற்றமான முடிவைச் சொன்னாள். அன்று இரவு வழக்கம்போல ஏகப்பட்ட சப்தம் விட்டுவிட்டுக் கேட்டது. யாரோ ஒருவனின் கழிப்பறையில் நீர் வேகத்துடன் பீறியபோது என்னைச் சூழ்ந்திருந்த மௌனம் கண்ணாடியாய் உடைந்து சிதறியது. பிறகு சில கணங்களில் உடைந்த ஒவ்வொரு சில்லும் ஒட்டுமொத்தமாக ஒட்டிக்கொண்டது. அடுத்ததாகத் தெருவில் ‘வீல் வீல்’ எனக் கத்தியவாறு கடந்த போலீஸ் வண்டியின் சைரனால் மீண்டும் இரவின் மௌனம் உடைந்து சிதறியது. சிதறிய மௌனத்தின் ஒவ்வொரு கூர்த்துண்டும் என் தூக்கத்தை ஓங்கித் தாக்கியது. தூக்கம் வராமல் ஜோஸலின் இப்போது என்ன செய்துகொண்டிருப்பாள் என யோசிக்க ஆரம்பித்தேன். அவள் கல்யாணமானவளாகத் தெரியவில்லை. விரல்களில் மோதிரத்தைக் காணோம். கணவன் இல்லாவிட்டால் என்ன இத்தனை அழகான பெண்ணுக்கு வேறு துணை இதற்குள் கிடைக்காமலா போயிருக்கும்! ஒருவேளை யாருமே அவளுக்கு இல்லையென்றால் . . . ? இருந்தால் என்ன இல்லாவிட்டால் என்ன ஒரு பிரயோசனமும் இல்லை. இந்தப் பாழாய்ப்போன கடன் இல்லாத பிரச்சினையால் வாடகைக்கு வீடு கிடைக்காமல் போயிற்றே. இரவில் தூக்கம் வராமல் யோசனை எங்கெங்கோ இழுத்துச் சென்றது. அலுவலகத்தில் பிரமோத்வாலியா எனக்கு ஒரு யோசனை சொன்னான். யாராவது ஒருவர் வாடகை ஒப்பந்தத்தில் எனக்காக உத்திரவாதக் கையெழுத்துப் போட்டால் எளிதாக வாடகை வீடு கிடைக்கும் என்றான். ‘நீ வந்து எனக்கு உத்திரவாதம் தருகிறாயா?’ எனத் தூக்கக் கலக்கத்துடன் கேட்டேன். அவனும் ஒரு மாதிரியாகப் பார்த்தான். எனக்கே வேறு ஒருத்தன் போட வேண்டியிருந்தது என்றான். பிரமோத் இரண்டு மாதங்களுக்கு முன்னால் தான் அமெரிக்கா வந்திருந்தான். மூன்று வாரங்களுக்கு முன்னால் தான் அலுவலகத்திற்குப் பக்கத்திலேயே ஓர் இடத்தில் வாடகைக்குப் போனானாம். ‘உனக்கு யார் கையெழுத்துப் போட்டார்கள்?’ என்று கேட்டேன். ‘நிக்சன் எட்வர்ட்’ என்றான். நிக்சன் எட்வர்ட் கேரளாக்காரர். பல வருடங்களாக அமெரிக்காவில் வசிப்பவர். எங்கள் அலுவலகத்தில் தான் பணிபுரிகிறார். அவர் கைவிரித்துவிட்டார். ‘நான் ஏற்கெனவே பிரமோத்திற்குக் கையெழுத்துப் போட்டாயிற்று. இன்னொரு முறை என் உத்திரவாதத்தை வேறிடத்தில் ஏற்றுக்கொள்ளமாட்டார்கள்’ என்றார். சிறிய யோசனைக்குப் பிறகு, ‘சாமுவேல் டிஹெட்டைக் கேளேன்’ என்றார். சாம் டிஹெட் என்னுடைய அமெரிக்க மேலதிகாரி. தினமும் குறைந்தபட்சம் நூறு வரிகளாவது கம்ப்யூட்டர் புரொக்ராம் எழுதியிருக்க வேண்டுமென எதிர்பார்ப்பவன். அலுவலகத்தை விட்டுக் கிளம்பும் முன்பு அவனுக்கு ஈமெயிலில் எத்தனை வரிகள் எழுதியிருக்கிறேன் எனத் தினமும் தெரிவிக்க வேண்டும். ஏதாவது சிக்கலான முடிச்சில் வேலை மாட்டிக்கொண்டு நின்று விட்டால் உடனே தேடிக்கொண்டு வந்துவிடுவான். ‘ஏன் நீ நேற்று ஒன்றுமே செய்யவில்லை? எட்டு மணி நேரத்திற்குப் பதிலாக மூன்று மணி நேர அளவிற்கே வேலைசெய்திருக்கிறாய். உன்னுடைய இந்த வார வேலை நேரப் பதிவேட்டில் ஐந்து மணி நேரத்தைக் குறைத்துவிடுவேன்’ என்பான். இந்தியாவிலிருந்து என்னை இங்கே வேலைக்கு அமர்த்தியிருக்கும் கன்சல்டிங் கம்பெனிக்கு இதனால் என்னால் வரக்கூடிய வருமானம் குறையும். அப்பேர்ப்பட்ட ஆளிடமா கேட்பது? சாமுக்குக் கீழே வேலை செய்யும் ஆட்கள் அவனுடைய குடும்பப் பெயரான டிஹெட்டை டிக்ஹெட் (dickhead) என்று இழிச் சொல்லாய் மாற்றி அவனைப் பற்றிப் பேசும்போது உபயோகித்தார்கள். ஆனால் ஜோஸலினின் முகம் மீண்டும் மீண்டும் மனத்தில் தோன்றி என்னை அலைக்கழித்தது. ஒரு வழியாகத் தைரியத்தை வரவழைத்துக்கொண்டு சாம் டிஹெட்டிடம் போய்க் கேட்டேன். ‘ஹார்ட்ஃபோர்ட் டௌண்டவுனிலா வாடகைக்குப் பார்த்திருக்கிறாய்?’ என்று ஆச்சர்யத்துடன் கேட்டான். இங்கே உள்ளவர்கள் நகர மையங்களில் வசிக்க விரும்புவதில்லை. புறநகர்ப் பகுதிகளையே நாங்கள் பெரிதும் விரும்புகிறோம். நகரில் குற்றங்கள் அதிகமாக இருக்கும். உனக்குத் தெரியாதா?’ என்றான். ஆனால் ஜோஸலின் இருக்கிறாளே எனப் பதில்சொல்ல நினைத்தேன். வெள்ளை அமெரிக்கர்கள் (இந்தியர்களும் இதில் உட்பட) ஏன் ஹார்ட்ஃபோர்ட் நகர மையத்தில் வசிக்க விரும்புவதில்லை என்பது யாரோ சொல்லிப் பிறகு தெரிய வந்தது. அங்கே கறுப்பர்கள் அதிகம். நகர மையத்தில் இருக்கும் லிக்கர் கடைகளின் வாசலில் கறுப்பர்கள் காக்கிநிறக் காகிதப் பைகளுக்குள்ளே பாட்டிலை மறைவாக வைத்துக் குடிப்பதை அலுவலகப் பேருந்தின் பாதுகாப்புக்குள் இருந்தபடி பார்த்திருக்கிறேன். சாம் எனக்கு உத்திரவாதக் கையெழுத்துப் போடுவான் என்று நான் எதிர்பார்க்கவேயில்லை. அன்று மதியமே உணவு இடை வேளையில் தன் லெக்ஸஸ் காரில் என்னை ஹார்ட்ஃபோர்ட் நகருக்குக் கூட்டிச்சென்றான். போகும் வழியெல்லாம் எதுவும் பேசாமல் மௌனமாகவே வந்தான். அந்தக் கார் ஒரு கனவுபோலச் சாலையில் மிதந்தது. இது நிஜமாக இருக்க சாத்தியமேயில்லை என்று எண்ணினேன். ஜோஸலினுடன் சிரித்துப் பேசி எல்லா விண்ணப்பப் பத்திரங்களிலும் எனக்காக உத்திரவாதக் கையெழுத்துப் போட்டுவிட்டுக் கையோடு என்னை அலுவலகத்துக்குக் கூட்டி வந்துவிட்டான். எனக்கு அவன்மீது அன்பு பொங்கி வந்தது. இந்தப் பாடாவதியான ஊருக்கு என்னை வேலைக்கு அனுப்பிவைத்த என் கம்பெனி செய்ய வேண்டிய விஷயம் இது. என்னுடைய புரொக்ராமை வரிக்கு வரி விடாமல் படிக்கும் டிக்ஹெட் செய்கிறான். ச்சீ அவனை இனி மரியாதையில்லாமல் டிக் ஹெட் எனச் சொல்லக் கூடாது என்று நினைத்துக்கொண்டேன். காரில் வரும்போது ‘மிகவும் சுவாரசியமான பெண்!’ என்று மட்டும் ஜோஸலினைப் பற்றிச் சொன்னான் சாம். எனக்கு அவன்மீது உண்டாகியிருந்த அன்பு உடனே சற்றுக் குறைந்து சந்தேகம் வந்தது. அவன் கைவிரல்களிலும் மோதிரம் இல்லை. அலுவலகம் வந்தவுடன் இன்று ஒரு மணிநேரம் கூடுதலாக வேலை செய்து ஈடுசெய்துவிடு என்றான். மதிய உணவு இடைவேளையின் போதும் சாப்பிட்டுக்கொண்டே புரொக்ராம் எழுதுவதுதான் வழக்கம். அது வீணாகிவிட்டதல்லவா! மறுநாளே நான் ரமடா இன் ஹோட்டல் அறையைக் காலிசெய்து விட்டு என் புது அப்பார்ட்மெண்ட்டுக்குக் குடிபோனேன். ஹோட்டல் ரிசப்ஷனில் ஜீனா என்னை வருத்தத்துடன் பார்த்து வழியனுப்பிவைத்தாள். அவளுடைய தொந்தியைக் கடைசிமுறையாகப் பார்த்து விடைபெற்றேன். கேப்பிடல் டவர்ஸ் பதினைந்து மாடிகளைக் கொண்டது. ஆனால் எலிவேட்டர் பொத்தான்கள் பதினாறு மாடிகள் இருப்பதாய்க் காட்டின. என்னுடைய வீடு பதினான்காம் மாடியில். ஜோஸலின் வீட்டுச் சாவி கொடுத்தபோது ஒரு சிரிப்புடன் சொன்னாள். ‘பதினான்காம் மாடி என்றாலும் உன் வீடு பதிமூன்றாம் மாடியில் தான் இருக்கிறது.’ ‘அமெரிக்காவில் என்னுடைய தொடக்கமே துரதிர்ஷ்டமாக இருக்கிறது’ என்றேன். அவளுடைய சிரிப்பு இன்னமும் அதிகமானது. அவளுடைய வெண்மையான கன்னங்கள் சிரிப்பில் சிவந்ததைப் பார்த்தபடி நின்றேன். ‘கவலை வேண்டாம். நானும் இரு வருடங்களாக அதே மாடியில்தான் வசித்துவருகிறேன். என்னைப் பார். நன்றாகத்தானே இருக்கிறேன்!’ என்றாள். கிடைத்த வாய்ப்பை விடக் கூடாது என அவளை நன்றாக உற்றுப் பார்த்தேன். என் உடம்பு ஒரு கணம் நடுங்கியது. ‘Yes, you look fine!’ என்றேன் வெட்கத்துடன். எலிவேட்டரில் என்னுடைய மாடிக்குப் போனபோது என் அதிர்ஷ்டத்தை என்னாலேயே நம்ப முடியவில்லை. ஜோஸலின் வேலை செய்யும் அப்பார்ட்மெண்டில் குடிபோனாலும் அவளை அடிக்கடி பார்க்கவா முடியும்? நான் வேலைக்குச் செல்வது ஏழு மணிப் பேருந்தில். அப்போது அப்பார்ட்மெண்ட் அலுவலகம் திறந்திருக்காது. திரும்புவது மாலை ஆறு மணிக்கு. அப்போதும் திறந்திருக்காது. அப்படியென்றால் ஒரு பெரிய அழகி சில மணிநேரம் செலவிடும் இடத்தில் வேறொரு மூலையில் நானும் இருக்கிறேன் என்று அற்பச் சந்தோஷம் மட்டுமே மீதமாகப்போகிறது என்று இங்கே குடிபோக எடுத்திருந்த முடிவு சரிதானா என்றெல்லாம் என்னையே கேள்வி கேட்டபடி இருந்தேன். ‘சாம் டௌண்டவுனிலா இருக்கப் போகிறாய்?’ என்று வேறு கேட்டான். பிரமோத் வாலியாவும் ‘நீ இங்கே வெஸ்ட்பரியில் இருக்கலாமே? நடக்கும் தூரத்தில்தானே அலுவலகம் இருக்கிறது’ என்றான். அவன் மனைவி இரண்டு மாதக் கைக்குழந்தையுடன் வீட்டில் இருக்கிறாள். புறநகர்ப் பகுதியான வெஸ்ட்பரியில் பஸ் வசதி கிடையாது. நடக்கும் தூரத்தில் கடைகள் எவையும் கிடையாது. யாரையாவது கெஞ்சிக் காரில் ஓசி ட்ரிப் அடித்தால்தான் உண்டு. கடைகளுக்குப் போகவும் அலுவலகம் வரவும் ஹார்ட்ஃபோர்ட் நகருக்குள் பஸ் வசதி உண்டு. இதை யெல்லாம் நான் அவனுக்கு எடுத்துச் சொன்னாலும் உள்ளுக்குள் எல்லாம் பொய் என்று எதோ ஒன்றின் குரல் கேட்டது. கைக்குழந்தையை வைத்துக்கொண்டு வெஸ்ட்பரியில் அவன் சமாளிக்கவில்லையா என்ன? தனி ஆளான எனக்கு என்ன அப்படிப் பெரிய சிரமம் ஏற்படப் போகிறது? ஆனால் ஜோஸலின்! என்னுடைய மாடியிலேயே அவள் வீடு என்றால் அவளைச் சந்திக்கப் பல வாய்ப்புகள் வரலாம். எலிவேட்டருக்காகக் காத்திருக்கும்போது, எலிவேட்டருக்குள், காரிடாரில், தற்செயலாக எதிரே வரலாம் போகலாம். அப்படிப்பட்ட சந்தர்ப்பங்களில் என்ன பேசுவது என்றெல்லாம் யோசித்துக்கொண்டிருந்தேன். என்னுடைய மாடியில் ரமடா இன் ஹோட்டல்போலவே நீளமான காரிடார், அதன் இருபக்கமும் அப்பார்ட்மெண்ட்டுகள். 1411, 1412, 1413 . . . என்று வீட்டு எண்கள் பொறித்திருக்கும் கதவுகள் இருபக்கமும் மாறி மாறிப் போகின்றன. இதில் அவளுடைய எண் எதுவாக இருக்கும்? என் வீட்டு எண் 1421. அவளிடம் கேட்டிருக்கலாமோ? அவள் வீட்டில் அவள் மட்டும் தனியாகவா இருக்கிறாள்? பெற்றோர், அண்ணன்மார்? Boyfriend? வீடு ஹால், பெட் ரூம், கிச்சன், பாத்ரூம் என. ஹால் முடியும் இடத்தில் இருக்கும் கண்ணாடிக் கதவுக்கு அப்பால் ஒரு சிறிய பால்கனி இருந்தது. ஆனால் அந்தப் பால்கனியால் எந்தப் பிரயோசனமும் இல்லை. அதன் கதவைத் திறக்கவே முடியவில்லை. உடனே கீழ் தளத்தில் இருக்கும் அப்பார்ட்மெண்ட் அலுவலகத்துக்கு விரைந்தேன். ஜோஸலின் அப்போது மலர்ந்த பூவாய்ச் சிரித்தாள். ‘பால்கனிக்குக் கீழே என்ன இருக்கிறது தெரியுமா? போய்ப் பார். உனக்கே தெரியும்.’ அப்போதுதான் எனக்குத் தோன்றியது. இந்தக் கட்டடத்திற்கு பின்புறம் நெடுஞ்சாலை ஒன்று சரிந்து இறங்கி மேலெழும்புகிறது. ‘ஓ மி 84 நெடுஞ்சாலை இருப்பதால்தானே? பால்கனியைப் பார்த்தவுடன் ஆசைப்பட்டு யோசிக்காமல் . . . ‘பால்கனி இருந்து எந்தப் பிரயோசனமும் கிடையாது. பால்கனிக் கதவைத் திறக்கும்படி வைத்தால் எங்கள் கம்பெனியுடைய insurance premium பயங்கரமாக ஏறிவிடும். பிறகு இவ்வளவு குறைந்த வாடகையில் உனக்கு வீடு கொடுக்க முடியுமா?’ அவளுடைய மேஜைக்குப் பக்கத்தில் காப்பி மேக்கர் இருந்தது. அதைக் கைகாட்டி ‘காப்பி எடுத்துக்கொள்’ என்றாள். நான் அவள் பக்கத்தில் இருக்கும் நேரத்தை அதிகப்படுத்துவதற்காகக் காப்பியைக் காகிதக் கோப்பையில் அவசரப்படாமல் நிதானமாக ஊற்றினேன். சக்கரைப் பொட்டலங்களைக் கிழித்துச் சக்கரையைக் கோப்பைக்குள் கொட்டினேன். பக்கத்தில் பால் இல்லை. பால் பௌடர்தான் இருந்தது. ‘பால் இல்லையா?’ என்று கேட்டேன். ‘அடடா இங்கே cappucino வோ latte வோ கிடைக்காதே . . . வெறும் கடுங்காப்பி தான் கிடைக்கும். மன்னித்துக்கொள். இது சாதாரண அலுவலகம் மட்டுமே. என் வீடு அல்ல!’ மீண்டும் கிண்டலான சிரிப்பு. கூப்பிட்டால் அவசியம் வருவேன் எனச் சொல்ல நினைத்தேன். சிரித்து வார்த்தைகளை விழுங்கிக்கொண்டேன். ‘பால் பௌடரில் ஒரு வாசனை இருக்கிறது. அது எனக்குப் பிடிக்காது’ என்றேன். மீண்டும் அழகிய சிரிப்புடன் மேஜைக்கு அடியில் இருந்த ஒரு குட்டிப் பிரிட்ஜைத் திறந்து ஒரு பால் கேனை எடுத்துக் கொடுத்தாள். அந்த வீட்டில் பால்கனிக் கதவைத் திறக்க முடியாதது பெரிய இழப்பாகத் தோன்றவில்லை. காரணம் வீட்டுக்குப் பின்னால் இருந்த நெடுஞ்சாலையிலிருந்து கடலோசைபோலச் சீராகப் போக்குவரத்துச் சத்தம் எப்போதும் கேட்டபடி இருந்தது. இரவில் நிம்மதியாக என்னால் தூங்க முடிந்தது. அடுத்த சில நாட்கள் என்னால் ஜோஸலினைப் பார்க்க முடியவில்லை. அலுவலகப் பணியிலும் வீட்டுக்கு வேண்டிய சில அவசியப் பொருட்களை வாங்குவதிலும் நேரம் போயிற்று. அமெரிக்க வீட்டுக்குக் குடிபுகுவது முன்பின் பழக்கமில்லாததால் சில சோதனைகளைச் சந்திக்க நேர்ந்தது. கிச்சனில், பாத்ரூமில் மட்டுமே விளக்கு எரிந்தது. ஹாலிலும் பெட்ரூமிலும் பொழுது சாய்ந்தால் கிச்சன் விளக்கு தரும் வெளிச்சம் மட்டுமே. ஹாலுக்கும் பெட் ரூமுக்கும் விளக்குகளை நானே வாங்கிப் பொருத்த வேண்டும். குளியல் தொட்டியில் நின்று ஷவரில் ஆனந்தமாகக் குளித்துவிட்டுக் காலை எடுத்து பாத்ரூம் தரையில் வைத்தவுடன் வழுக்கி விழுந்தேன். குளித்த வேகத்தில் ஷவர் நீர் பாத் ரூமின் வைனைல் தரையெங்கும் ஈரப்படுத்தியிருந்தது. இந்தக் குளியலறை ரமடா இன் ஹோட்டலில் இருந்ததைப் போல இல்லாமல் வித்தியாசமாக இருக்கிறதே என முதலில் தோன்றியிருந்தது. என்னவென்று இப்போதுதான் புரிந்தது. அங்கே ஷவர் உள்ளிருக்கும் குளியல் தொட்டிமீது கண்ணாடிக் கதவு இருந்தது. நீர்த்தெறிப்பைத் தடுப்பதற்காக. இங்கே குளியல் தொட்டிக்குள் ஷவர் இருந்தது. ஆனால் நீர்த் தடுப்பு ஒன்றுமே இல்லை. அப்போது குளியல் தொட்டிக்குள் படுத்துக்கொண்டு தான் குளிக்க வேண்டுமோ? ஷவரை உபயோகிக்க முடியாதோ? இந்த விஷயத்தை அடுத்தமுறை ஜோஸலினைப் பார்க்கும்போது கேட்க வேண்டும் என நினைத்துக்கொண்டேன். அடுத்தமுறை பார்க்கும்போது என்ன, அவளைப் பார்க்கவே இதை ஒரு சாக்காக வைத்துக்கொள்ளலாம் என மனம் திட்டம் போட்டது. ஆனால் அவள் இருக்கும் வீட்டு எண் தெரியாமல் ஒன்றுமே செய்ய முடியாது. சனிக்கிழமையன்று கீழே சென்று அலுவலகத்தில் அவளைச் சந்திக்க வேண்டும் என நினைத்துக்கொண்டேன். சனிக்கிழமை விடிந்ததும் நான் முதல் காரியமாய்க் கீழே அப்பார்ட்மெண்ட் அலுவலகத்திற்குச் சென்றேன். ஜோஸலின் மிகுந்த மகிழ்ச்சியுடன் காணப்பட்டாள். ஆனால் அவள் வெகுநேரம் தொலைபேசியில் யாருடனோ பேசிக்கொண்டிருந்தாள். பேச்சின் இடையே அழகாகச் சிரித்தாள். கண்களை உருட்டித் தலையைப் பின்னால் சாய்த்துச் சிரித்தாள். கூந்தலைக் கோதிக்கொண்டு சிரித்தாள். பிறகு சில சமயம் தொலைபேசியின் வாயருகே கையைக் கொண்டுபோய் ரகசியமாகப் பேசிச் சிரித்தாள். அவள் சிரித்த அழகைப் பார்த்துக்கொண்டே நின்றேன். ஒரு கணத்தில் என்னைக் கவனித்தவள் சிரித்துக்கொண்டே கையாட்டினாள். கட்டை விரலை உயர்த்தி வீட்டில் எல்லாம் சரியாய் இருக்கிறதாவெனச் சைகையால் கேட்டாள். வளைந்துயர்ந்த விரலின் நளினத்தைப் பார்த்தபடி நின்றேன். பிறகு கட்டை விரலை உயர்த்திக் காட்டினேன். அதற்குள் இரண்டு மூன்றுமுறை அலுவலகம் பக்கம் எட்டிப்பார்த்தேன். அவள் அப்போதும் தொலைபேசியில் பேசிக்கொண்டுதான் இருந்தாள். அவளைத் தொலைபேசியில் இப்படித் தொந்தரவு செய்யும் ஆள் யாரோ? எனக்கு எரிச்சலாக இருந்தது. ஒரு நாள் நள்ளிரவு தாண்டியிருக்கும். நன்றாகத் தூங்கிக்கொண்டிருந்த வேளையில் பெரும் ஓசை கேட்டது. ‘வீல் வீல்’ என்று காதுகள் கிழிந்துவிடும் போன்ற ஓசை. வாரிச் சுருட்டிக்கொண்டு எழுந்து அலங்கமலங்க விழித்தேன். மணி அதிகாலை இரண்டரை என்று கைக்கடிகாரம் காட்டியது. என்னவெனப் புரியாமல் வெளியே காரிடாரில் எட்டிப்பார்த்தால் எல்லாக் குடித்தனக்காரர்களும் வரிசையாகக் கீழே போய்க்கொண்டிருந்தார்கள். என்ன ஓசை என்று கிழவி ஒருத்தியைக் கேட்டேன். ‘யார் வீட்டிலோ அடுப்பைச் சரியாக அணைக்காமல் விட்டிருப்பார்கள். புகையத் தொடங்கியிருக்கும். தீ அபாய மணி அடிக்கிறது. இனிமேல் தீயணைப்புப் படையினர் வந்து பார்க்கும்வரையில் நடுரோட்டில் குளிரில் அல்லல்பட வேண்டும்’ என்று அலுத்துக்கொண்டாள். அந்த இரவில் தீயின் சுடுநாக்குகளைக்கூடக் குளிருக்குக் கதகதப்பாய் ஏற்றுக்கொண்டிருக்கலாம் ஆனால் காதைக் கிழிக்கும் மணிச் சப்தத்தைச் சற்றும் பொறுத்துக்கொள்ள முடியவில்லை. அத்தனை குடித்தனக்காரர்களும் வாசலுக்கு வெளியே சாலையில் தான் நின்றார்கள். அமெரிக்காவில் நடுத்தெருவில் நின்றாயிற்று! எல்லோரும் தூக்கக் கலக்கத்துடன் படுக்கையில் அணிந்த ஆடைகளுடன் தலை கலைந்து ஒருவிதமான நிலை குலைந்த நிலையில்! ஜோஸலினும் தீயணைப்புப் படையினர் வரும்வரையில் வெளியே காத்திருந்தாள். அவளும் படுக்கையிலிருந்து தூக்கம் தடைபட்டு எழுந்து வந்திருக்க வேண்டும். அந்தக் கோலத்திலும் அவளுடைய முகத்தின் பிரகாசம் கொஞ்சமும் தணிந்திருக்கவில்லை. அலங்காரமின்றி இருந்தாலும் இயல்பான மலர்ச்சியுடன் இருந்ததால்தான் என்னால் அந்தக் குளிர்பொழுதில் அபத்தமான நேரத்தில் வெளியே சாலையில் காத்திருக்க முடிந்தது. என்னைப் பார்த்து வழக்கம்போல் ‘நீ ஒருவேளை முதல்முறையாகச் சமையல் செய்தாயோ?’ எனக் கிண்டலடித்தாள். பூதாகரமான ஆடை அணிந்து தீயணைப்புப் படையினர் வந்து இறங்கினார்கள். அவர்கள் வந்தவுடன் அவர்களுடன் சென்று கட்டடத்தின் அலார இணைப்புகளைக் காட்டுவது அவர்களுக்குத் தேவையான விவரங்களை அளிப்பது, நடுவில் வீட்டுக்குத் திரும்பலாமா என்று தொணதொணக்கும் குடித் தனக்காரர்களுக்குப் புன்னகையுடன் பொறுமையாகப் பதிலளிப்பது எனச் சுழன்றுகொண்டிருந்தவளைப் பார்த்துக்கொண்டேயிருக்கலாம் போலிருந்தது. ஹார்ட்ஃபோர்டில் இவ்வளவு குளிர் கிளப்பும் காற்று வீசும் என்று நான் சற்றும் எதிர்பார்த்திருக்க வில்லை. செப்டம்பர்மாதம் சூரிய ஒளியும் மிதமான காற்றும் அற்புத மாய் இருந்தன. அக்டோபர் தொடங்கிச் சில நாட்களுக்குள்ளாகச் சூரியனுக்கு எதோ ஆகிவிட்டது. சூரியன் எப்போதாவது தலையைக் காட்டுகிறது. குளிர் காற்று வீசத் தொடங்கிவிட்டது. வெளிச்சமாய் இருக்கிறதே என்று வெளியே போனால் காற்றில் உடல் நடுங்கத் தொடங்குகிறது. Wind Chill அதிகம் என்கிறார்கள். சூரியன் தரும் வெப்பத்தைக் காற்றில் ஏறியிருக்கும் குளிர் கபளீகரம் செய்துவிடுகிறது. நான் கொண்டுவந்திருந்த ஸ்வெட்டர், ஜாக்கெட் எல்லாம் பித்தளையாய் இளிக்கின்றன. டி. வி. இல்லாமல் பொழுதைப் போக்குவது கடினமாகிக்கொண்டு வந்தது. ஒரு சிறிய டி. வியாவது வாங்குவோம் என ஒரு நாள் மாலை நேரம் பஸ் ஏறி சர்க்யூட் சிட்டிக் கடைக்குச் சென்றேன். கடையின் சுவர் முழுக்க டி. வி. திரைகள் நிரம்பியிருந்தன. எல்லாத் திரைகளிலும் அமெரிக்க அதிபர் பில் கிளிண்டனும் பாப் டோலும் வரவிருந்த தேர்தலையொட்டி விவாதத்தில் பங்கேற்றுக்கொண்டிருந்ததைக் கடையில் எல்லோரும் பார்த்துக்கொண்டிருந்தார்கள். பில் கிளின்டன் இரண்டாம்முறையாக அதிபராகப் போட்டியிடுகிறார். It is not midnight in America, Senator எனப் பாப் டோலைப் பார்த்துக் கிளிண்டன் சொல்லக் கடையில் சிலர் வலுவாகக் கைதட்டினார்கள். கிளிண்டனுக்கு இருக்கும் வசீகரம் டோலுக்கு இல்லை எனத் தோன்றியது. நான் ஓட்டுப் போட்டால் நிச்சயம் கிளின்டனுக்குத்தான். ஆனால் கிளின்டனுக்கு என்னால் ஒரு பிரயோசனமும் கிடையாது. என் ஓட்டு இந்தியாவில்தானே செல்லும். அதைக்கூட வேறு யாரோ போட்டுவிடுகிறார்கள். ஜோஸலின் யாருக்கு ஓட்டுப் போடுவாள்? அவளுடைய அழகான ஓட்டுக்கு தகுந்த வேட்பாளர் பில் கிளின்டன் மட்டுமே என்று நினைத்தேன். நான் தேர்ந்தெடுத்த டி. வியின் திரை அளவு 19 இன்ச்தான். RCA பிராண்ட். அதுதான் இருப்பதில் மிகவும் மலிவான விலையில் இருந்தது. கடையில் இருந்த ஜாம்பவான் டி. விகளுக்கு நடுவில் எலிபோலச் சின்னதாக இருந்தது. ஆனால் விற்பனையாள் என்னிடம் கொடுத்த அட்டைப்பெட்டியோ பெரிதாக இருந்தது. விற்பனையாள் கடையில் இருந்த தள்ளு வண்டியில் ஏற்றிக்கொடுத்தான். கடையின் அளவைவிட இருமடங்கு இருந்த கார் நிறுத்துமிடம் வழியாகச் சக்கர வண்டியைத் தள்ளிச் சென்றேன். பஸ் ஸ்டாப் வெளியே அல்லவா இருக்கிறது. சக்கர வண்டியை அங்கே தள்ளிக்கொண்டு செல்ல முடியுமா? காரில் கடைக்கு வந்தவர்கள், வெளியேறியவர்கள் எல்லோரும் என்னை ஒரு மாதிரியாகப் பார்த்துக்கொண்டு போனார்கள். வண்டியைத் தள்ளிக்கொண்டு கடைக்கு வெளியே சாலைக்குப் போகிறானே எனப் பார்த்தார்கள். பஸ் ஸ்டாப்பில் என்னைத் தவிர வேறு யாருமில்லை. குளிர் காற்று விடாமல் அடித்தது. வந்த பஸ்ஸில் என்னைவிடப் பெரியதாக இருந்த டி. வி. பெட்டியைத் தூக்கிக்கொண்டு ஏறுவதற்குள் டிரைவர் பொறுமை இழந்து வெளியே இறங்கினார். ஒரு கணத்தில் பெட்டியைத் தூக்கிப் பஸ்ஸுக்குள் வைத்தார். என்னை முறைத்துப் பார்த்துவிட்டு ஏதும் பேசாமல் அவருடைய இடத்தில் அமர்ந்துகொண்டார். நன்றிகூடச் சொல்ல முடியாமல் எனக்கு மூச்சு வாங்கியது. பஸ் ஸ்டாப்பிலிருந்து டி. வியைத் தூக்கிக்கொண்டு சாலையைக் கடந்தேன். கேப்பிடல் டவர்ஸ் கட்டடத்துக்குள் நுழைவது அடுத்த பிரச்சினையாகிவிட்டது. பெட்டியைக் கீழே வைத்துவிட்டுச் சாவியால் வெளிக் கதவைத் திறந்தேன். குனிந்து பெட்டியைத் தூக்குவதற்குள் கதவு மூடிக்கொண்டுவிட்டது. இதுபோல மூன்றுமுறை குனிந்து நிமிர்ந்து கதவுடனும் பெட்டியுடனும் சண்டை போட்டுக்கொண்டிருக்கையில் திடீரென்று கதவு வாயைப் பிளந்துகொண்டது. ஜோஸலின் கதவைத் திறந்து வைத்துக்கொண்டு நின்றாள். நான் பெருமூச்சுடனும் வெட்கம் கலந்த சிரிப்புடனும் ‘நன்றி’ என்று அவள் முகத்தைப் பார்த்தேன். அவள் என் நன்றியை ஏற்றுக்கொள்வதுபோல லேசாகத் தலையை மட்டுமே அசைத்தாள். அவள் பொறுமையற்று அவசரத்துடன் இருந்தாள். நான் உள்ளே நுழைவதற்குள் அவள் பார்வை சாலைக்குப் போய்விட்டது. அவள் மிகவும் நேர்த்தியாக உடை அணிந்திருந்ததைக் கவனித்தேன். முதன் முறையாக அலுவலுகத்திற்கு வெளியே அவளைப் பார்த்தேன். நான் பெட்டியுடன் உள்ளே நுழைந்தவுடன், அவளை வெளியே தள்ளிச் சில்லென்ற காற்றுச் சீறலை மட்டும் இறுதியாக உள்வாங்கிக்கொண்டு கதவு மூடியது. ஜோஸலின் கட்டடத்திற்கு வெளியே நடைபாதையில் எதையோ யாரையோ எதிர்பார்த்து நின்றிருந்தாள். தாக்கும் குளிரை எதிர்கொள்ளுவதுபோல நேரான முதுகுடனும் பரந்த தோள்களுடன் நின்றாள். இறுகக் கட்டியிருந்த கூந்தலில் சில கற்றை பிரிந்து காற்றில் பறந்தன. அவள் முகத்தைப் பார்க்க முடியாவிட்டாலும் குளிர் தாங்க முடியாமல் அவளுடைய கன்னங்கள் சிவந்திருப்பதையும் மெல்லிய சுருள் கொண்ட கீழிதழ் துடிப்பதையும் மனக் கண்ணால் உருவாக்கியெழுப்பியபோது, பக்கத்தில் வந்து நின்ற காரில் அவள் ஏறிக்கொண்டாள். அந்தக் காரின் இடதுபுறமாக லேசாகத் திரும்பிச் சாலையில் சேர்ந்துகொண்டபோது அது லெக்ஸஸ் கார் என்பதைக் கவனித்தேன். அன்றிரவு என் எதிர்காலத்தைப் பற்றிய பல விதமான சந்தேகங்கள் என்னைச் சூழத் தொடங்கின. அறையில் நெடுஞ்சாலைப் போக்குவரத்து ஓசையைக் கேட்டபடி படுத்திருந்தபோது பல விதமான எண்ணங்கள் ஒரே சமயத்தில் முளைத்து வெவ்வேறு திசைகளில் கிளைவிட்டு நீண்டன. ஜோஸலின் எல்லாக் கிளைகளிலும் பூக்கும் பூவாக அதில் இருந்தாள். கையெட்டும் தூரத்தில் இருந்தாலும் எதோ ஒன்று அவளை என்னிடமிருந்து தள்ளியே வைத்தது. இந்த அன்னிய மண்ணில் எனக்கு இது தேவையில்லாத சிக்கல். எனக்கு முன்னால் நீளும் இருட்டில் வழிகாட்டும் விளக்குகூட ஒளிராதபோது ஜோஸலின் போன்ற பெண்ணைப் பற்றிய கனவில் காலத்தைக் கடத்துவது முட்டாள்தனமல்லவா? நான் உண்டு என் வேலை உண்டு என்று சென்னையில் விருகம்பாக்கத்தில் காலத்தைக் கழித்துவந்தேன். தப்பித் தவறி ஏதோவொரு கம்ப்யூட்டர் கம்பெனியில் புரொக்ராமராகத் தாம்பரத்தில் வேலைக்குச் சேர்ந்தேன். அவர்கள் என்னை அமெரிக்காவுக்கு ஏன் அனுப்ப வேண்டும்? அதுவும் மாலை ஆறு மணியானால் சுடுகாடுபோலத் தோற்றம்கொள்ளும் ஹார்ட்ஃபோர்டிற்கு? இங்கே வந்து பிரமோத் வாலியாவைப் போல வயிற்றைக் கட்டிக்கொண்டு வெஸ்ட்பரியிலாவது இருந்திருக்கலாம். அல்லது அவனைப் போல ஊரில் கல்யாணம் கட்டிக்கொண்டு வந்திருந்தால் டி ஹெட் கிளப்பும் வயிற்றெரிச்சலுக்கு மருந்தாக மனைவியுடன் மாலைகளைக் கழிக்கலாம். இப்போது இந்த வீட்டின் சுவர்கள் எல்லாப் பக்கங்களிலிருந்தும் என்னை நோக்கி வருவதுபோல இருக்கிறது. மூச்சுமுட்டுகிறது. காற்றே இல்லை. பால்கனிக் கதவாவது திறக்கும்படி இருந்திருக்கலாம். அந்தக் கண்ணாடிக் கதவு மூடியிருந்தே நெடுஞ்சாலைப் போக்குவரத்து ஓசை இவ்வளவு கேட்கிறது. திறந்துவைத்தால் அவ்வளவுதான். இந்தப் பால்கனியிலிருந்து யாராவது குதித்து விழுந்துவிடுவார்களோ என்ற பயத்தில்தான் அங்கே போக வழியில்லாமல் செய்திருக்கிறார்கள். குதித்தால் ஏதாவது கார் அல்லது பிரும்மாண்டமான ட்ரக் அடியில் கூழ்! அது சற்றுமுன் ஜோஸலின் ஏறிக்கொண்ட லெக்ஸஸ் காராகக் கூட இருக்கலாம். அவள் ஏறிய லெக்ஸஸ் காரில் யார் இருந்தார்கள்? இந்தப் போக்குவரத்து ஓசைகூட இப்போது ஆசுவாசத்தை அளிப்பதாக இல்லை. நாராசமாக இருக்கிறது. தூக்கத்தைத் துரத்தியடிக்கிறது. இது என்ன சிக்கல். ஜோஸலின் பற்றிய எண்ணங்களை என்னிடமிருந்து தள்ளியே வைக்க வேண்டும் என்று நினைத்தேன். உடனே கொஞ்சம் வருத்தமாகவும் இருந்தது. அடுத்த பல நாட்கள் வெகுவேகமாக கழிந்தன. இன்னும் இரண்டு பையன்களை இந்தியாவிலிருக்கும் என் கம்பெனி அனுப்பிவைத்தது. ஹார்ட்ஃபோர்டு வந்துசேர்ந்து ரமடா இன் ஜோதியில் சேர்ந்துகொண்டார்கள். அவர்களுக்கு நிறைய உதவ வேண்டியிருந்தது. ஏர்போர்ட்டிலிருந்து ரமடா இன் ஹோட்டலுக்கு வந்து சேர்ந்தவுடன் அவர்களைப் போய்ப் பார்த்தேன். அமெரிக்காவைப் பற்றிய கனவுகள் அவர்கள் கண்களில் ஒளிர்ந்தன. ஆனால் அவர்களுக்கு அமெரிக்காவைப் பற்றிய பல விஷயங்கள் ஏற்கெனவே தெரிந்திருந்தன. உதாரணமாக சீஸ் பர்கரில் இருப்பது வெறும் பால் கட்டி மட்டும் அல்ல என்பதை நான் அவர்களுக்கு விஸ் தாரமாக விளக்க ஆரம்பித்தபோது அதில் சீஸுடன் மாட்டிறைச்சி உண்டென்று தங்களுக்குத் தெரியும் என்று அவர்கள் முடித்தார்கள். வரவிருக்கும் அமெரிக்கத் தேர்தல் பற்றியும் தெரிந்திருந்தது. ‘சமீபத்தில் நடந்த பில் கிளிண்டன், பாப் டோல் விவாதத்தைப் போய்ப் பார்த்தாயா?’ என்று கேட்டான் ஒருவன். ‘நான் எங்கே போய்ப் பார்ப்பது? டி. வியில்தான் பார்த்தேன்’ என்றேன். ‘ஏன் டி. வியில் பார்த்தாய்? நீ நேரில் போகவில்லையா? இதே ஹார்ட்ஃபோர்டில் அல்லவா விவாதம் நடந்தது!’ என்றான். ஆனால் எல்லாம் தெரிந்தது போல நடந்துகொண்டாலும், ஆங்கிலத்தை அமெரிக்க உச்சரிப்புடன் பேசினாலும் அவர்களுக்கு பாங்க் அக்கௌண்ட், சோசியல் செக்யூரிட்டி எண் பதிவுசெய்வது போன்ற விஷயங்களைச் செய்ய என் உதவி தேவைப்பட்டது. தவிர முக்கியமாகச் சாம் டிஹெட்டிடம் எப்படி நடந்துகொள்ள வேண்டும் என்று சொல்லிக்கொடுத்தேன். அவர்கள் இருவரும் தங்களுடைய அமெரிக்க உச்சரிப்பால் அலுவலகத்தில் சாம் போன்றவர்களைச் சமாளித்துவிடலாம் என்ற கனவில் இருந்தார்கள் என்று எனக்குத் தெளிவாகப் புரிந்தது. ஆனால் சாம் சாதாரண ஆளல்ல. இவர்களைத் தூக்கிச் சாப்பிட்டுவிடுவான் என்பதும் எனக்குத் தெரியும். இரண்டு நாளிலேயே சாம் அனுப்பிய மின்னஞ்சலைப் படித்துவிட்டுப் பேயறைந்தது போல என்னிடம் வந்தார்கள். இவர்களுக்கு ஊரிலிருந்து வந்ததில் நேர மாற்றம் பழகாமல் ஜெட் லாகுடன் (ழீமீt றீணீரீ) எழுதிய புரொக்ராமில் ஏகப்பட்ட பிழைகள். சாம் எங்கள் கம்பெனிக்கு அனுப்பிய இமெயிலில் இது போன்ற ‘பக்ஸ்’ இருந்தால் வேறு கம்பெனியிலிருந்து ஆள் எடுக்க வேண்டி வரும் என்று எழுதியிருந்தான். அன்று சாம் என்னை அழைத்து, ‘நீ இந்தப் பையன்களின் வேலையை மேற்பார்வையிட வேண்டும்’ என்றான். அவனுடைய முசுடான சுபாவம் மாறியிருப்பது முதன்முதலாகக் கவனத்தில் விழுந்தது. கொஞ்சம் யோசித்ததில் இது இப்போது ஏற்பட்ட மாற்றமல்ல, சில நாட்களாகவே அவன் என்னைப் பார்த்துச் சிரிப்பது, டௌண் டவுன் வாசம் பற்றிய கேள்விகள் கேட்பது என்றிருந்திருக்கிறான். முக்கியமாக நான் ஒவ்வொரு நாளும் எழுதும் புரொக்ராமின் வரிகளைக் கண்காணிப்பதை நிறுத்தியிருந்தான். இவையெல்லாம் முதல்முறையாக என் கவனத்தில் படிந்தன. இவையெல்லாம் அவன் எனக்கு உத்திரவாதம் கொடுத்த நாளிலிருந்துதான் தொடங்கியதாகத் தோன்றியது. அக்டோபர் 31ஆம் தேதி முதன் முறையாக உறைபனி பெய்ததைப் பார்த்தேன். காலையில் விழித்து ஜன்னல் வழி பார்த்தால் மென்மையான வெண்மை எல்லா இடத்திலும் நிரம்பியிருந்தது. நெடுஞ்சாலையோரத்தில் சிறு குன்றுபோலப் பனி குவிந்துகிடந்தது. வாகனப் போக்குவரத்து இல்லாத இடங்கள் எல்லாம் பனியால் மூடிக் கிடந்தன. கட்டடங்களின் கூரையைப் பனி அடர்ந்து போர்த்தியிருந்தது. வானத்தில் சூரியனைக் காணோம். பனியால் செய்த ஒளி ஹார்ட்ஃ போர்ட் நகரெங்கும் நிறைந்திருந்தது. நாள் முழுவதும் பனிமழை விட்டு விட்டுப் பெய்துகொண்டிருந்தது. ஜோஸலினை அன்று மாலை என்னுடைய மாடியிலேயே பார்த்தேன். அவள் வீடு எதுவென்ற மர்மமும் அன்று அவிழ்ந்தது. என்னுடைய வீட்டுக்கு எதிர்ப்புறத்தில் நான்கு கதவுகள் தள்ளிதான் அவள் வீடு. காரிடாரில் இருந்த மங்கலான விளக்கு வெளிச்சத்தில் ஜோஸலினின் மங்கலான பிரதிபோலவே இருந்தாள். எலிவேட்டரில் இருந்து காரிடாரில் நடந்து வந்தாள். அவள் நடையில் தளர்ச்சி இருந்தது. வாசல் கதவைத் திறந்து வெளியே போகவிருந்தவன் கதவைப் பூட்டாமல் நின்று அவளையே பார்த்தேன். என்னைப் பார்த்ததும் தலையைக் குனிந்துகொண்டாள். தன்னுடைய வீட்டுக்குள் நுழைந்து கதவை மூடிக்கொண்டாள். கதவைத் தாழிட்டுவிட்டு அங்கேயே நின்றேன். பிறகு எலிவேட்டர் வரை சென்றேன். பொத்தானை அழுத்திக் கீழ்த்தளத்தை அடைந்தேன். என் மனத்தில் அதுவரை துடித்துக்கொண்டிருந்த ஒன்று அகன்று காலியான வெளி உருவானது. கட்டடத்தை விட்டு வெளியேறி வாசலில் கால்வைத்தபோது அங்கே ஒட்டி நின்றிருந்த கார் மெல்ல விலகியதைக் கவனித்தேன். அதே லெக்ஸஸ் கார்! மாலையில், மனித சஞ்சாரமில்லாமல் கார் போக்குவரத்து மட்டுமே இருக்கும் ஊரில் இன்று எல்லா இடங்களிலும் மனிதர்களும் குழந்தைகளும்! வினோதமான ஆடை, அணிகலன் அணிந்து, கூடவே முகத்திலும் தலையில் சாயம் அணிந்து ஒவ்வொருவரும் அவரவரின் உருவத்தை வேறு ஒன்றாய் உருமாற்றம் செய்திருந்தார்கள். காலையில் அலுவலகத்திலும் நிறைய பேர் மாறுவேடம் அணிந்து வந்திருந்தார்கள். சாம் டிஹெட் நீளமான ஒற்றைக் கொம்பு பதித்த தொப்பியையும் கறுப்பு அங்கியையும் அணிந்திருந்தான். சிலர் ரகசியமாக dickhead, the devil என்று அவனைக் காட்டிச் சிரித்தார்கள். சாம் என்னிடம் வந்து, ‘இன்று ஹாலோவீன் நாளாயிற்றே! என்னைப் பார் எப்படி மாறிவிட்டேன். நீ என்னவாக மாறப்போகிறாய்? உங்கள் ஊரில் ஹாலோவீன் கொண்டாடும் பழக்கம் இல்லையா?’ எனச் சிரித்துவிட்டுப் போயிருந்தான். ஹாலோவீன் நாளில் எல்லாரும் வெவ்வேறுவிதமாய்த் தங்களை மாற்றிக்கொண்டார்கள். ஒருவேளை அவர்களுக்கு இருக்கும் சாத்தியங்களை அடையாளப்படுத்தும் வேஷத்தை அணிந்துகொள்கிறார்களோ? எனக்கு என்ன வேஷம் போட முடியும்? என்னுடைய சாத்தியங்கள் என்ன? ஜோஸலின் என்ன மாதிரியாகத் தன்னை மாற்றிக்கொள்வாள்? பூவாக? தேவதையாக? அவளுக்குப் பொருத்தமான உருமாற்றம் ஜோஸலின் என்ற உருவத்தைத் தவிர வேறு எதுவுமே இல்லை. அவள் அவளாக, மலர்ந்த முகத்துடன் பார்ப்பவரைக் கவரும் சிரிப்புடன் இருப்பதுதான் அவளுக்கான சாத்தியம். அது வெறும் சாத்தியக்கூறு மட்டுமல்ல. அப்படித்தான் அவள் வாழ்ந்துகொண்டிருக்கிறாள். கொட்டும் பனியில் மாலை விளக்கு வெளிச்சம் நீராய் வழிவதைப் போலிருந்தது. வானில் சூரிய ஒளியின் மரண ஊர்வலம்போல மேகங்கள் சங்கிலித் தொடராய்ச் சூரியனைக் கீழே இழுத்துச் சென்றுகொண்டிருந்தன. அந்த அறைகுறை வெளிச்சமும் பனியடர்ந்த சூழலும் வினோத உருவம்கொள்ளும் மக்களும் இருந்த ஹார்ஃபோர்ட் நகரம் நான் அதுவரை அறிந்திராத உலகமாய் மாறியிருந்தது. குளிரில் என்னால் அசைலம் அவென்யூவில் வெகுதூரம் நடக்க முடியவில்லை. ரமடா இன் ஹோட்டல்வரை சென்றுவிட்டுத் திரும்பினேன். மீண்டும் வீட்டுக்குத் திரும்பியபோது ஜோஸ்லின் வீட்டுக் கதவு முன்னால் நின்றேன். உள்ளேயிருந்து எந்த ஓசையும் கேட்கவில்லை. அழைப்பு மணியை அழுத்தினேன். எந்தப் பரபரப்பும் இல்லாமல் அமைதியுடன் நின்றேன். எதற்காக அவள் வீட்டுக் கதவு முன்னால் நின்றேன். அவள் கதவைத் திறந்தால் அவளிடம் என்ன கேட்கப்போகிறேன் என்று ஒரு முன்னேற்பாடும் இல்லாமல் நின்றேன். ஒரு கணம் அவள் கண்களில் எதிர்பார்ப்பும் தேடலும் மின்னி மறைந்தன. காட்சியளித்த என் முகத்தின் நிச்சயத்தில் சட்டென்று அவள் முகத்தின் மலர்ச்சி தோற்று வேறு ஒன்றாக மாறியது. லேசான கருமையும் களைப்பும் மட்டுமே அவள் முகத்தில் மீதமிருந்தன. வீட்டுக்குள்ளேயிருந்த தனிமையின் சோபையற்ற ஒளி நிழல்களை நிறைத்திருந்தது. என்னை மிகவும் கவர்ந்திருந்த அவளுடைய உதடுகள் திரட்சியிழந்து வறண்டு இறுக்கமான கோடுகளாய் மாறியிருந்தன. ஜோஸலினின் முகம் வேறு யாரோ ஒருவருடையதைப் போல, துர்பாக்கியத்தின் வடிவாக உருமாறிவிட்டதுபோல் இருந்தது. நான் ஒரு கணம் தயங்கினேன். என்ன சொல்வது எனத் தெரியாமல் நின்றேன். பிறகு ‘குட்நைட்’ என்று மட்டும் முனகிவிட்டுப் படபடத்த இதயத்துடன் நிற்காமலும் திரும்பிப் பார்க்காமலும் என் வீட்டுக் கதவை நோக்கி விரைந்தேன். சிறிது நேரம் கழித்துக் கதவு மூடப்பட்ட சத்தம் காரிடாரில் கேட்டது. யாருமற்ற காரிடாரில் அந்தச் சத்தத்தின் எதிரொலி விம்மல்போல மாறியது.


கொரோனா வைரஸ் தொற்று பரவலை கட்டுப்படுத்தும் நடவடிக்கையாக நாடு முழுவதும் ஏப்ரல் 14 ஆம் தேதி வரை ஊரடங்கு உத்தரவு அமல்படுத்ப்பட்டுள்ளது. இந்நிலையில், தமிழகத்தில் அத்தியாவசியப் பொருட்களான மளிகை மற்றும் காய்கறி போன்றவற்றை விற்பனை செய்யும் கடைகள் திறந்திருக்கும் நேரத்தை மேலும் குறைத்து தமிழக முதல்வர் பழனிசாமி உத்தரவிட்டுள்ளார். இதுவரை காலை 6 மணி முதல் பிற்பகல் 2.30 மணி வரை இயங்கி வந்த கடைகள், இனி காலை 6 மணி முதல் பகல் 1 மணி வரை மட்டுமே செயல்பட வேண்டும் என்று உத்தரவு பிறப்பிக்கப்பட்டுள்ளது. இதையடுத்து, ஏப்ரல் 5 ஆம் தேதி முதல் தமிழகத்தில் உள்ள அனைத்து அத்தியாவசிய பொருட்கள் விற்பனைக் கடைகளும் பகல் 1 மணி வரை மட்டுமே செயல்படும் என்று தெரிவிக்கப்பட்டுள்ளது. இது குறித்து தமிழக முதல்வர் பழனிசாமி பிறப்பித்திருக்கும் உத்தரவில், தமிழகத்தில் கொரோனா பரவலைத் தடுக்கும் வகையில், மக்கள் நடமாட்டத்தை மேலும் கட்டுப்படுத்த, அத்தியாவசிய பொருட்களை வாங்க காலை 6.00 மணி முதல் 2.30 மணி வரை அனுமதிக்கப்பட்டிருந்த கால அளவை நாளை (ஞாயிற்றுக்கிழமை) முதல் குறைத்து, காலை 6.00 மணி முதல் மதியம் 1.00 மணி வரை மட்டுமே அத்தியாவசிய பொருட்களை வாங்க அனுமதிக்கப்படும். இதை அனைத்து பொதுமக்களும் கடைபிடிக்க கேட்டுக்கொள்ளப்படுகிறார்கள். விதிமுறைகளை மீறுபவர்கள் மீது சட்ட ரீதியாக கடுமையான நடவடிக்கை எடுக்கப்படும் என்றும் முதலமச்சர் கூறியுள்ளார்.


text: பார்வதி அல்லது உமையவள் அல்லது மலைமகள் அல்லது இகன்மகள் என்பவர் இந்து சமயத்தில் கூறப்படும் பெண் தெய்வமும் சிவபெருமானின் துணைவியும் ஆவார். இவர் வளம், அன்பு, பக்தி, பெருவலிமை ஆகியவற்றின் கடவுளாகக் கருதப்படுகிறார். சக்தியின் பொதுவான வடிவமாக பார்வதியைக் கொள்வதே மரபாகும். இந்தியத் தொன்மங்களில் ஆயிரத்துக்கும் மேலான வடிவங்களும், அம்சங்களும் பெயர்களும் புராணக்கதைகளும் பார்வதிக்கு உண்டு. லட்சுமி, சரசுவதி ஆகியோருடன் முத்தேவியர்களில் ஒருவராகப் பார்வதி இருக்கிறார். மலையரசனான இமவான் மற்றும் மேனை ஆகியோரின் மகளாகப் பார்வதி பிறந்தார். இவர் கங்கைக்கு இளையவர் ஆவார். முருகன், பிள்ளையார் ஆகியோரின் தாயும் இவரே. பார்வதியை விட்டுணுவின் தங்கையாகவும் கருதுவது உண்டு. ஈசனுடன் இந்து சமயத்தின் கிளைநெறிகளில் ஒன்றான சைவநெறியின் மையத்தெய்வமாக பார்வதி விளங்குகிறார். உயிர்களின் சிவகதிக்கு உதவுகின்ற சுத்தமாயையும், ஈசனின் சக்தியும் அவளே என்பது சைவர்களின் நம்பிக்கை ஆகும். இந்தியாவில் மட்டுமின்றி, தெற்காசியா, தென்கிழக்காசியா முதலான பல இடங்களிலும் பார்வதியின் சிற்பங்களும், நம்பிக்கைக்களும், நிறையவே காணப்படுகின்றன. வேர்ப்பெயரியல் மலையரசன் மகளென்பதால், மலையைக் குறிக்கும் "பர்வதம்" எனும் வடமொழிச் சொல்லிலிருந்து "பார்வதி" எனும் பெயர் வந்தது. இதேபொருள்தரும் "கிரிஜை", "சைலஜை", "மலைமகள்" முதலான பல பெயர்கள் அவளுக்குண்டு. லலிதையின் பேராயிரம் வடமொழிநூல், அவளது ஆயிரம் திருநாமங்களைச் சொல்கின்றது. "உமையவள்" என்பது பார்வதிக்குச் சமனாக, பரவலாகப் பயன்படுத்தப்படுகின்றது. "அம்பிகை"(அன்னைத்தெய்வம்), சக்தி (பேராற்றல்), அம்மன், மகேசுவரி (பேரிறைவி), கொற்றவை (பேரரசி) என்று அவளது பெயர்களின் பட்டியல் நீள்கின்றது. காமாட்சி, அன்னபூரணி ஆகிய பார்வதியின் இருவடிவங்களும் புகழ்பெற்றவை. வெண்மை அல்லது மஞ்சள் நிறத்தில் "கௌரி" என்றும், கருமை நிறத்தில் "காளி" என்றும் போற்றப்படும் உமையின் இருவடிவங்களும் பரவலாகப் போற்றப்படுகின்றன, வரலாறு கேன உபநிடதத்தில் (3.12) "உமா ஹைமவதி" எனும் பெயர் காணப்படும் போதும்,, பார்வதி, வேதகாலத்துக்குப் பிந்திய தெய்வம் என சில ஆய்வாளர்கள் கூறுகின்றனர். எனினும் சாயனரின் அனுவாக உரை, தளவாகார உபநிடதத்திலுள்ள "உமா" எனும் பெயரையும் குறிப்பிடுவதால், "உமா", "அம்பிகா" என்றெல்லாம் சொல்லும் வேதத் தெய்வம் பார்வதியே என்பதில் சந்தேகமில்லை. இராமாயணம், மகாபாரதம் முதலானவற்றிலிருந்து, இதிகாச காலத்தில் (பொ.ஊ.மு. 400 இலிருந்து பொ.ஊ. 400) பார்வதி இன்றைய சிவசக்தியாக இனங்காணப்படுகிறாள். எனினும் காளிதாசன் (ஐந்தாம் ஆறாம் நூற்றாண்டு) மற்றும் புராணங்கள் (பொ.ஊ. 4 முதல் 13-ம் நூற்றாண்டுகள்) இன்றைய பார்வதியை முழுமைபெறச் செய்யும் வரலாறுகளைக் கூறுகின்றனர். ஆரியர் அல்லாத மலைக்குடிகளின் தொல்தெய்வமே பார்வதி என்பது பொதுவான கருத்தாக இருக்கின்றது. உருத்திரன், அக்னி தேவன், இயமன் முதலான வேதகாலத் தெய்வங்களின கலவையாக, சிவன் பெருவளர்ச்சி கண்டதுபோல், உமா, ஹைமவதி, அம்பிகை, காளி, கௌரி, ராத்திரி, அதிதி முதலான பழந்தெய்வங்கள் பற்றிய நம்பிக்கைகளே "பார்வதி" எனும் பெரும் தெய்வத்தைப் படைத்தன. தட்கனின் மகளும், ஈசனின் முதல் மனைவியுமான தாட்சாயிணியே மீண்டும், பார்வதியாக அவதரித்ததாக, புராணங்கள் சொல்கின்றன. தாட்சாயணியை இழந்து வருந்திய ஈசன் தியான நிலையில் ஆழ்ந்தார். சிவனை மணக்க பார்வதி தவம் செய்ய முடிவெடுத்தார். அவரின் பெற்றோர் முதலில் அதை மறுத்தனர். பின் அவரது உறுதியைக் கண்டு திகைத்து, அவரது தவத்துக்கு உதவினர். இதற்கிடையிவ் சூரபத்மன் என்னும் அசுரன், பிரம்மதேவரிடம் சிவனின் பிள்ளையைத் தவிர வேறு எவராலும் அழிக்க முடியாத வரத்தைப் பெற்றான். இதனால் கலக்கமடைந்த தேவர்கள் காமதேவனை அனுப்பி ஈசனின் தியானத்தைக் கலைத்து பார்வதியைத் திருமணம் செய்து கொள்ள வைக்க முயல்கின்றனர். அப்போது ஈசனின் நெற்றிக்கண்ணில் இருந்து தோன்றிய நெருப்பு பட்டு, காமதேவன் எரிந்து சாம்பலானான். பின்பு ஈசனே மாறுவேடத்தில வந்து, பார்வதியின் மனதைக் கலைக்க முயன்றும் அவர் கலங்காமல் தன் தவத்தைத் தொடர்ந்தார். இதனால் மகிழ்ந்த சிவபெருமான் பார்வதியை மணந்து கொண்டார். திருமணத்தின் பின் ஈசனுடன் பார்வதியும் கயிலை சென்று வாழ்ந்து வந்தனர். அங்கு அவர்களுக்கு பிள்ளையார், முருகன் ஆகியோர் பிள்ளைகளாக அவதரிக்கின்றனர். மாற்றுக் கதைகள் ஹரிவம்சத்தின்படி, ஏகபர்ணை, ஏகபாதலை ஆகியோரின் மூத்த சகோதரியே பார்வதி. தேவி பாகவத புராணம், சிவ மகா புராணம் கந்த புராணம் என்பவற்றின் படி, ஆதிசக்தியை, மலையரசனும் மேனையும் வேண்டித் தவமிருந்ததாலேயே அவள் அவர்களுக்கு மகளாகப் பிறக்கிறாள். பார்வதிக்கு "அசோக சுந்தரி" எனும் மகளொருத்தி உண்டு எனம் நம்பிக்கைகளும் உண்டு. சிற்பவியலும் குறியீட்டியலும் பொதுவாக பேரழகியாக சித்தரிக்கப்படும் பார்வதி, செந்துகில் உடுத்து, இருகரத்தினளாகக் காட்சி தருவாள். சங்கு, சக்கரம், பாசம், அங்குசம், கண்ணாடி, மணி, கலப்பை, கரும்புவில், மலர்ப்பாணம் முதலீயவற்றை ஏந்தி, நான்கு அல்லது எட்டுக் கரங்களுடனும் அவள் சித்தரிக்கப்படுவதுண்டு. இருகரத்தினளாக உள்ளபோது, ஒரு கரத்தை கத்யவலம்பித (கடக) முத்திரையலும், மற்றையதை அஞ்சேல் அல்லது மலரேந்திய முத்திரையிலும் அமைப்பதுண்டு. விளைந்த வயல்களைக் குறிக்கும் மஞ்சள் அல்லது பொன்னிறத்தில் அமைந்த "கௌரி"யின் வடிவத்திலும பார்வதி போற்றப்பட்டுகிறாள். காளி முதலான பயங்கரமான உருவங்களும், மீனாட்சி, காமாட்சி போன்ற அழகொழுகும் வடிவங்களும் அவளுக்குரியவை. காமனை நினைவுகூரும் கிளி அவளது கரங்களில் காணப்படுவதும் உண்டு. சிவ சக்தியரை முறையே சிவலிங்கம் - யோனியாகக் குறிப்பது பொதுவழக்கம். இக்குறியீடு, "தோற்றம், மூலம்" என்பவற்றைக் குறிப்பிடுகின்றன ஆண்மை - பெண்மை இணையும் போது தோன்றும் மீளுருவாக்கம், இனப்பெருக்கம், வளமை முதலானவற்றை இலிங்கமும் யோனியும் குறிப்பிடுக்கின்றன. பார்வதியின் வடிவங்கள் பார்வதி எடுத்த அவதாரங்கள் பல. காளி — காலத்தின் வடிவானவர் தாரா — ஆலகால விஷத்தை அருந்திய சிவபெருமானின் உயிரைக் காப்பாற்றியவர் திரிபுரசுந்தரி — பண்டாசுரனை அழிக்கத் தோன்றியவர் புவனேஸ்வரி — உலகை ஆளும் தேவி பைரவி — திரிபுரசுந்தரியின் நிழலில் இருந்து தோன்றியவர் சின்னமஸ்தா — தன் தலையையே கொய்து அதன் குருதியை அருந்தியவர் தூமாவதி — ஜேஷ்டா தேவியின் வடிவம் பகளாமுகி — மதனாசுரனை அழிக்கத் தோன்றியவர் மாதங்கி — மதங்க முனிவரின் மகளாகத் தோன்றியவர் கமலாத்மிகா — லட்சுமி தேவியின் வடிவம் சைலபுத்ரி — இமவானின் மகளாக தோன்றியவர் பிரம்மாச்சாரிணி சந்திரகாந்தா குஷ்மாந்தா ஸ்கந்தமாதா — கந்தனின் அன்னை காத்யாயனி காளராத்திரி மகாகௌரி சித்திதாத்ரி துர்க்கை — மகிஷாசுரனை அழிக்க வந்தவர் கௌசிகி/மகாசரஸ்வதி — சும்ப நிசும்பர்களை அழிக்க வந்தவர் சாகம்பரி — தாவரங்களின் அதிபதி; துர்கமாசுரனை அழிக்க தோன்றியவர் பிரமாரி — அருணாசுரனை அழிக்கத் தோன்றியவர் விந்தியவாசினி — நந்தகோபர் & யசோதையின் மகளாக தோன்றியவர் ரக்ததந்திகா — வைப்ரசித்த அரக்கர்களை அழித்தவர் பீமாதேவி — இமயமலையிலுள்ள முனிவர்களை காக்கவும் அங்குள்ள அசுரர்களை அழிக்கவும் வந்தவர் மகாகாளி அர்த்தநாரீஸ்வரர் ஜகதாத்ரி — தேவர்களின் ஆணவத்தை அடக்க வந்தவர், சிவ புராணத்தின் படி, இவர் உமாதேவி என்றும் அழைக்கப்படுகிறார் காமாட்சி, மீனாட்சி, விசாலாட்சி, அங்காளம்மன் விரதங்கள் பார்வதி தேவியை கவுரி என்ற வடிவில் வழிபடுகின்றனர். இதனால் கௌரி, அனந்தா திரிதியை, ஜெயபார்வதி விரதம், கோகிலா விரதம், வடசாவித்திரி விரதம் போன்ற விரதங்களை கடைபிடிக்கின்றனர். ஜெயபார்வதி விரதம் ஆஷாட மாதத்தில் வளர்பிறையில் வருகின்ற திரயோதசி திதி நாளை ஜெயபார்வதி விரதம் இருக்கின்றனர். இந்த நாளில் விரதம் இருந்தால் வெற்றிகளை பார்வதி தருவாள் என்பது நம்பிக்கையாகும். கோகிலா விரதம் கோகிலம் என்ற சொல் கிளியைக் குறிப்பது. கிளியைக் கையில் ஏந்தியிருக்கும் உமையம்மைக்கு இந்த விரதம் கடைப்பிடிக்கப்படுகிறது. சாவித்திரி விரதம் ஆலமரத்திடியில் உள்ள உமா தேவிக்கு இந்த விரதம் கடைபிடிக்கப்படுகிறது. இந்த நாளில் பார்வதி தேவியை வழிபடுகின்றனர். ஆத்ம திரிதியை விரதம் வளர்பிறை திரிதியையில் ஒவ்வொரு மாதமும், ஒவ்வொரு சக்தியை வழிபடுவது ஆத்ம திரிதியை விரதம் ஆகும். உசாவியவை இந்து பெண் தெய்வங்கள் சிவபெருமான் மனைவியர் பார்வதியின் வடிவங்கள்


text: மியன்மார் அல்லது மியான்மர் அல்லது மியான்மார் அல்லது பர்மா (Myanmar) ( , or (also with the stress on first syllable); ), என்பது ஆசியாவில் தென்கிழக்கு பகுதியில் அமைந்த இறைமையுள்ள நாடாகும். இது இன்றைய இரும்புத் திரை நாடு ஆகும். 1989ம் ஆண்டு பர்மா என்ற நாட்டின் பெயரை மியான்மர் நைங்கண்டௌ என்று மாற்றினர். வங்காளதேசம், இந்தியா, சீனா, லாவோஸ் மற்றும் தாய்லாந்து இந்நாட்டின் எல்லைகளாக விளங்குகின்றன. இந்த நாட்டின் 2014ம் ஆண்டிற்கான மக்கள் தொகை கணக்கெடுப்பின் அடிப்படையில் இந்நாட்டின் மக்கள் தொகை எதிர்பார்த்ததை விடவும் குறைவாக 51 மில்லியன் எனக் கணக்கெடுக்கப்பட்டுள்ளது. Myanmar is 676,578 square kilometres (261,227 sq mi) in size. முன்னைய தலைநகராக ரங்கூன் இருந்தது. பின்னர் யங்கோன் எனப் பெயர் மாற்றம் செய்யப்பட்டது. 2006 ஆம் ஆண்டின் பின்னர் மியான்மரின் தலைநகராக நைப்பியித்தௌ மாற்றியமைக்கப்பட்டது. இதன் மிகப்பெரிய நகரம் யங்கோன் ஆகும். மியன்மாரின் மேல் பர்மாவின் பியு நகர மாநிலங்களிலும், கீழ் பர்மாவில் மொன் இராச்சியத்திலும் திபெத்திய-பர்மிய மொழியை பேசிய முற்கால குடியேற்றவாதிகள் காணப்பட்டனர். 9ம் நூற்றாண்டில், பாமர் மக்கள் மேல் ஐராவதி பள்ளதாக்கிற்குள் நுழைந்ததன் பின் 1050களில் பகன் இராச்சியம் உருவாக்கப்பட்டது. பின்னர் பருமிய மொழி, கலாச்சாரம் மற்றும் தேரவாத பௌத்தம் போன்றன மெல்ல மெல்லமாக நாட்டின் உரித்தானவையாக மாறின. மொங்கோலிய படையெடுப்பின் காரணமாகவும், பல போரிடக்கூடிய மாநிலங்கள் எழுந்ததன் காரணமாகவும் பகன் இராச்சியம் வீழ்ச்சியடைந்தது. 16ம் நூற்றாண்டில், துங்கு வம்சத்தினால் மியன்மார் மீண்டும் ஒன்றிணைக்கப்பட்டதன் பின், இந்த நாடு தெற்காசியாவின் வரலாற்றில் குறுகிய காலத்திற்கு மிகப்பெரிய பேரரசாக எழுச்சியடைந்தது. 19ம் நூற்றாண்டின் முற்காலத்தில் கொன்புங் வம்சம் நவீன மியன்மாரினை உள்ளடக்கிய ஒரு பகுதியையும், மணிப்பூர் மற்றும் அசாம் ஆகியவற்றையும் குறுகிய காலத்திற்கு ஆட்சி செய்தது. மியன்மாரை பிரித்தானியர் மூன்று ஆங்கிலேய-பர்மியப் போர்களின் பின் 19ம் நூற்றாண்டில் கைப்பற்றினர். அதன் பின் மியன்மார் பிரித்தானிய ஆட்சியின் கீழ் பிரித்தானிய குடியேற்ற நாடாக மாறியது. 1948 இல் மியன்மார் பிரித்தானியரிடமிருந்து சுதந்திரம் பெற்று சுதந்திர நாடாகியது. முதலில் சனநாயக நாடாக இருந்து பின்னர் 1962ல் இராணுவ சர்வாதிகாரமாகிய கோப் டேடட்டாக மாறியது . மியான்மர் இந்தியர்கள் வெளியேற்றம் ஜெனரல் நீ வின் ராணுவம் 1962 இல் ஆட்சியை கைப்பற்றி உடன் இந்தியர்களை வெளியேற்றும் வேலை ஆரம்பம் ஆனது . தனியார் வசம் இருந்த வியாபார நிறுவங்கள் தேசியமயம் ஆக்கப்பட்டு நஷ்டஈடு தராமல் தேசியமயம் என்ற பெயரில் கொள்ளை அடிக்கப்பட்டன, மூன்று லட்சம் இந்தியர்கள் தங்கள் சொத்து சுகங்களை இழந்து வெறும் 175 கியாட் பணத்துடன் உயிருக்கு அஞ்சி வெளியேறினர். இதன் அதிகமான சுதந்திர ஆண்டுகளில், மியன்மார் பெருத்த இனக் கலவரத்திற்காளாகியிருந்தது. மியன்மாரின் எண்ணற்ற இனக் குழுக்கள் நீண்ட நடக்கும் உள்நாட்டு போர்களுள் ஈடுப்பட்டிருந்தனர். இந்த நேரத்தில் ஐக்கிய நாடுகள் அவையும், வேறு பல அமைப்புக்களும் நாட்டில் மனித உரிமைகள் மீறல் நடப்பதாக நிலையாகவும், ஒரு முறையாகவும் அறிக்கை வெளியிட்டன. 2011இல், இராணுவ ஆட்சிக் குழு அதிகாரப்பூர்வமாக 2010 பொதுத் தேர்தலில் ஈடுபட்டு, பெயரளவில் சிவிலிய அரசாங்கம் ஒன்று உருவாக்கப்பட்டது. முன்னாள் இராணுவ தலைவர்கள் நாட்டில் இன்னும் மகத்தான சக்தியை பிரயோகிக்க என்னும் பொது, பர்மிய இராணுவம் அரசாங்க ஆதிக்கத்தை அகற்றுவதை நோக்காகக் கொண்டு செயற்பட்டனர். இதன் காரணமாக ஆங் சான் சூச்சி மற்றும் அரசியல் கைதிகள் விடுவிக்கப்பட்டதுடன், நாட்டின் மனித உரிமைகள் அறிக்கையும், வெளிநாட்டு உறவும் மேம்படுத்தப்பட்டது. இதனால் வர்த்தகம் மற்றும் ஏனைய பொருளாதார தடைகளும் தளர்த்தப்பட்டன. ஆயினும், அரசாங்கத்தின் முசுலிம் ரோகிஞ்சா சிறுபான்மை சிறுபான்மை சிகிச்சை பற்றியும், மத மோதல்கள்களைக் கருத்தில் கொள்வது குறைவு பற்றியும் தொடர்ந்தும் விமர்சனம் வெளியாகின்றன. 2015 தேர்தலில், ஆங் சான் சூச்சியின் கட்சி இரு இல்லங்களிலும் அதிக வாக்குகள் பெற்று வெற்றி பெற்றதைத் தொடர்ந்து இராணுவ ஆட்சி முடிவிற்கு வந்தது. மியன்மார் ஜேட், இரத்தினங்கள், எண்ணெய், இயற்கை எரிவளி மற்றும் மற்ற கனியுப்பு வளங்களில் சிறந்து விளங்குகிறது. 2013ல், இதன் மொத்த உள்நாட்டு உற்பத்தி (பெயரளவு) $56.7 பில்லியன் அமெரிக்க டாலர்களையும், இதன் மொத்த உள்நாட்டு உற்பத்தி (கொள்வனவு ஆற்றல் சமநிலை) $221.5 பில்லியன் அமெரிக்க டாலர்களையும் பெற்றன. மியன்மாரில் பொருளாதார ஏற்றத்தாழ்வு உலகில் மிகப் பரந்தளவின் மத்தியில், பொருளாதாரத்தின் அதிகமான விகிதம் முன்னாள் இராணுவ அரசாங்க ஆதாவாளர்களால் கட்டுப்படுத்தப்படுகின்றன. ல், மனித மேம்பாட்டுச் சுட்டெணின் (HDI) அடிப்படையில் மியன்மார் 187 நாடுகளில் 150 ஆவது இடத்தில், மிகவும் குறைந்த அளவிலான மனித மேம்பாட்டுடன் விளங்குகிறது. 12,000 ஆண்டுகளுக்கு முன்பே மனிதர்கள் இங்கு வாழ்ந்தனர். ஆனால் அரசாட்சி பொ.மு. முதலாம் நூற்றாண்டிற்றான் தொடங்கியது எனக் கருதப்படுகிறது. சுமார் 130 இனங்கள் வாழ்கின்றனர். நூற்றுக்கும் மேற்பட்ட மொழிகளும் வட்டார வழக்குகளும் உள்ளன. அரசு மொழி: பர்மியம். பல்லாயிரக்கணக்கான புத்த விகாரைகள் நாடு முழுவதும் பரவியிருப்பதால், இது விகாரைகளின் பூமி ('Land of Pagodas') என்றும் வழங்கப்படுகிறது. யங்கோனில் உள்ள தங்கத்தால் வேயப்பட்ட "[[சுவேதகோன் விகாரை]" மிகவும் புகழ் பெற்றது. மண்டலையில் உள்ள குத்தோடௌ தாதுகோபத்தில் உலகின் மிகப் பெரியப் புத்தகம் (729 பளிங்குப் பலகைகளால் ஆனது) உள்ளது. பெருந்தொழில்கள் எல்லாம் அரசின் கையில். விவசாயம், சிறுதொழில்கள், போக்குவரத்து போன்றவை தனியார் வசம். தொழிலாளிகளில் 67.4% பேர் விவசாயத்தில். ஐராவதி ஆறு படுகையில் உலகின் வளமான நெல் விளை நிலங்கள் உள்ளன.மணி வளங்கள் நிறைந்த நாடு. தமிழர்கள் முன்பு அதிக அளவில் வாழ்ந்தனர். தற்போது இங்கு முஸ்லீம்களில் ஒரு பிரிவான ரோஹிங்கிய என்பவர்களுக்கும் மற்ற பிரிவினர்களுக்குகிடையே அடிக்கடி பிரச்சனை எழுகிறது. சொற்பிறப்பு (பெயர் வரலாறு) 1989ல், இராணுவ அரசாங்கம் பர்மாவின் காலனித்துவ ஆட்சிக் காலத்திலும், அதற்கு முன்னரும் பயன்படுத்தப்பட்ட பல பெயர்களுக்கான ஆங்கில மொழிபெயர்ப்பை அதிகாரபூர்வமாக மாற்றியது. தனது நாட்டின் பெயரான "பர்மாவை" "மியன்மார்" என மாற்றியதும் இதற்குள் அடங்குகிறது. மிகுதி பெயர்மாற்றங்கள் போட்டியிட்ட சிக்கல்களாகவே விளங்குகின்றன. பல அரசியல் மற்றும் இன எதிர்புக் குழுக்களும், நாடுகளும் "பர்மா" என்ற பெயரை பயன்படுத்த ஆதரிக்கின்றன. ஏனென்றால், அவை ஆட்சி செய்கின்ற இராணுவ அரசாங்கத்தை சட்டபூர்வமாக அங்கீகரிக்காமையினாலேயே ஆகும். அல்லது அதன் பெயர்மாற்றல் அதிகாரத்தினாலேயோ இருக்கலாம். மியன்மார் நாட்டின் அதிகாரபூர்வமான முழுப்பெயர் "மியன்மார் ஒன்றியக் குடியரசு" (ஆங்கிலம் : "Republic of the Union of Myanmar", , , ) ஆகும். மியன்மார் என்ற பெயரை பயன்படுத்த விரும்பாமல் பழைய காலத்து பெயரையே பயன்படுத்த விரும்பும் நாடுகள் "பர்மா குடியரசு" (ஆங்கிலம் : "Union of Burma" )என அழைக்கின்றன. ஆங்கிலத்தில், இந்த நாடு பிரசித்தியாக "பர்மா" ("Burma") என்றோ அல்லது "மியன்மார்" ("Myanmar") அழைக்கப்படுகிறது. இந்த இரண்டு பெயர்களும் பர்மியர்களின் பெரும்பான்மை இனக்குழுவான பாமர்களிடமிருந்தே பெறப்பட்டன. மியன்மார் என்ற பெயர் இந்த பாமர் இனக்குழுவின் எழுத்து வழக்கு பெயராகும். பர்மா என்ற பெயர் "பாமர்" என்பதில் இருந்து வந்ததாகும். இப்பெயர் பாமர் இனக்குழுவின் பேச்சு வழக்கு பெயராகும். பதிவின் படி பார்க்கையில், இவற்றின் உச்சரிப்பு () அல்லது () என்று வருகின்றன. 18ஆம் நூற்றாண்டிலிருந்து "பர்மா" என்ற பெயர் ஆங்கிலத்தில் பயன்படுத்தப்பட்டு வருகின்றது. இந்தியாவின் முன்னைய இந்து, சமசுகிருதம் போன்றவற்றின் வேதங்கள் பர்மாவில் ब्रह्मावर्त / ब्रह्मदेश (பிரம்மவார்ட்/ பிரமதேசு, Brahmavart/Brahmadesh). இது 'இந்துக் கடவுள் பிரம்மாவின் பூமி' ('Land of Hindu god Bramha') எனக் குறிப்பிடுகிறது. ஆத்திரேலியா, கனடா மற்றும் ஐக்கிய இராச்சியம் போன்ற பல நாடுகளின் அரசாங்கம் ஆங்கிலத்தில் பர்மா என்ற பெயரை பயன்படுத்த ஆதரிக்கின்றன. அதிகாரபூர்வ ஐக்கிய அமெரிக்க நாடுகள் கொள்கை பர்மா என்ற பெயரையே இந்நாட்டிற்கு வைத்துள்ளது. இருப்பினும் ஐக்கிய நாடுகள் திணைக்களத்தின் வலைத்தளம் இந்நாட்டின் பெயரை "பர்மா (மியன்மார்)" என்றே பட்டியலிட்டுள்ளது. பராக் ஒபாமா மியன்மார் நாட்டிற்கு இரண்டு பெயர்களையும் குறிப்பிட்டிருக்கின்றார். செக் குடியரசு அதிகாரபூர்வமாக மியன்மார் என்ற பெயரையே பயன்படுத்துகின்றது, இருப்பினும் வெளிநாட்டு அலுவல்கள் அமைச்சு தனது வலைத்தளத்தில் மியன்மார், பர்மா ஆகிய இரு பெயர்களையும் பயன்படுத்தியுள்ளது. தென்கிழக்காசிய நாடுகளின் கூட்டமைப்பு, உருசியா, ஜெர்மனி, சீனா, இந்தியா, நோர்வே, மற்றும் ஜப்பான் ஆகிய நாடுகளைப் போன்று ஐக்கிய நாடுகள் அவையும் மியன்மார் என்ற பெயரையே பயன்படுத்துகின்றது. பிபிசி, சிஎன்என், அல் ஜசீரா, ராய்ட்டர்ஸ், மற்றும் ஆர்டி (ரசியா டுடே) உள்ளிட்ட அதிகமான ஆங்கில மொழி மூலமான செய்தி ஊடகங்கள் அதிகாரபூர்வமாக மியன்மார் என்ற பெயரையே பயன்படுத்துகின்றன. இசுப்பானியம், இத்தாலியன், உரோமானியன் போன்ற மொழிகளில் மியன்மார் "பிர்மானியா" ("Birmania") என்று அழைக்கப்படுகின்றது. "பிர்மானியா" என்பது பர்மா என்பதின் இசுப்பானிய மொழிபெயர்ப்பாகும். மியன்மார் போர்த்துக்கேய மொழியில் "பிர்மனியா" ("Birmânia") என்றும், பிரான்சிய மொழியில் "பிர்மனி" ("Birmanie") என்றும் அழைக்கப்படுகின்றது. பிரேசில், போர்த்துக்கல் போன்ற போர்த்துகேய மொழி பேசும் நாடுகளும், பிரான்சு போன்ற பிரெஞ்ச் மொழி பேசும் நாடுகளும் தற்போது பிரதானமாக மியன்மார் என்ற பெயரையே பயன்படுத்துகின்றன. வரலாறு முற்கால வரலாறு மியான்மர் என அழைக்கப்படும் இப் பிரதேசத்தில் 400,000 ஆண்டுகளுக்கு முன் ஓமோ எரெக்டசு (') என்ற அழிந்த இனம் வாழ்ந்துள்ளதாக தொல்லியல் சான்றுகள் கூறுகின்றன. மியான்மரில் ஒமோ சபியென்சு (') இனம் வாழ்ந்ததற்கு முதல் ஆதாரமாக கி.மு. 11,000 ஆண்டளவில் அன்யதியன் எனும் கற்கால காலாசாரமும், கற்கால ஆயுதங்களும் மத்திய மியான்மரில் கண்டுபிடிக்கப்பட்டது ஆகும். மியான்மரில் புதிய கற்காலத்திற்கு ஆதாரமாக கி.மு. 10,000ற்கும் கி.மு. 6,000ற்கும் இடைப்பட்ட காலத்தை சேர்ந்த மரங்கள் மற்றும் விலங்குகளை வீட்டில் வளர்த்தலும், கூராக்கப்பட்ட கல் ஆயுதங்களும் கொண்ட குகை ஓவியங்கள் படா-லின் குகைகளில் கண்பிடிக்கப்பட்டமை ஆகும். இதனையும் காண்க ஆங்கிலேய-பர்மியப் போர்கள் குறிப்புகள் மேற்கோள்கள் தென்கிழக்கு ஆசிய நாடுகள் முன்னாள் பிரித்தானியக் குடியேற்றங்கள் முன்னாள் சோவியத் ஒன்றிய நாடுகள் ஐக்கிய நாடுகள் சபையின் உறுப்பு நாடுகள்